hotchpotch/miracl-hf-unified huggingface dataset:
หลิน ฟ่ง
"หลิน ฟ่ง" (จีน: 林鳳; พินอิน:Lan fung; อังกฤษ;Patricia Lam) มีชื่อภาษาอังกฤษว่า "แพทริเซีย หลิน" เป็นอดีตนักแสดงภาพยนตร์จีนภาษากวางตุ้ง หญิงที่ได้รับความนิยมมากที่สุด ของค่ายหนัง "ชอว์บราเดอร์" (Shaw Brothers) เธอมีชื่อเสียงและได้รับความนิยมอย่างสูงเฉพาะในประเทศ "ฮ่องกง" และเป็นนักแสดงหญิงเพียงคนเดียวในหน้าประวัติศาสตร์วงการบันเทิงฮ่องกง ที่ได้รับรางวัลนักแสดงยอดนิยม 9 ปีซ้อนติดต่อกันในช่วงปีพ.ศ. 2501 จนถึง ปีพ.ศ. 2509 (ค.ศ. 1958-1966) อีกทั้งเธอได้รับฉายาว่า "นาตาลี วูด" (Natalie Wood) แห่งฮ่องกง
ในปีพ.ศ. 2499 เธอได้เข้ารับการฝึกอบรมเป็นนักแสดงชั้นนำของภาพยนตร์จีนภาษากวางตุ้ง ของ ชอว์บราเดอร์ และต่อมาได้กลายเป็นนักแสดงดาวรุ่งในปีพ.ศ. 2500 เธอทั้งเต้นรำและร้องเพลงในภาพยนต์ที่เธอเล่นเองอยู่หลายเรื่อง ทั้งเพลงและภาพยนตร์เหล่านั้นต่างได้รับความนิยมในฮ่องกงเป็นอย่างมาก จนเธอได้รับการขนานนามจากสื่อในฮ่องกงว่าเป็น "นางเอกเบอร์ 1 แห่งภาพยนตร์จีนภาษากวางตุ้ง" ซึ่งในประเทศฮ่องกงนั้นความดังของเธอ เคียงข้างกับ ดาราสาวชื่อดัง หลินไต้ ที่เป็นนางเอกเบอร์หนึ่งแห่งโลกภาพยนตร์จีนภาษาจีนกลาง
ถึงแม้ความนิยมในตัวของ หลินฟ่ง จะมีมากมายในประเทศฮ่องกง แต่ทว่า...ชื่อเสียงของหลินฟ่ง นั้นกลับไม่ได้รับความนิยมในระดับนานาชาติ เลย สาเหตุเพราะในยุคนั้นตลาดหนังในทวีปเอเชีย ภาพยนตร์จีนภาษากวางตุ้ง จะไม่ได้รับความนิยมเท่า ภาพยนตร์จีนภาษาจีนกลาง นั้นเอง
ช่วงประมาณ 10 ปี ที่เธออยู่วงการ และมีชื่อเสียงโด่งดัง เธอมีผลงานภาพยนตร์ภาษากวางตุ้งและจีนกลาง มากกว่า 100 เรื่อง แต่ส่วนใหญ่ภาพยนตร์ของเธอที่ได้รับความนิยมนั้นจะเป็น เป็นภาพยนตร์ภาษากวางตุ้ง เสียมากกว่า หลังจากนั่นเธอได้ออกจากวงการไปแต่งงานกับเศรษฐีนอกวงการและมีบุตรชายด้วยกันหนึ่งคน แต่ต่อมาหลังจากการแต่งงาน เมื่อวันที่ 27 สิงหาคม พ.ศ. 2519 ได้พบว่าเธอนอนเสียชีวิตที่ห้องพักของเธอ จากการกินยานอนหลับเกินขนาด.
หลังการเสียชีวิตของเธอ ได้มีการสรุปว่า เธอตั้งใจกินยาเกินขนาดฆ่าตัวตายเพราะผิดหวังในความรัก เพราะก่อนหน้านั้นเคยมีข่าวลือว่า เธอมีปัญหาครอบครัวกับสามี มาก่อน แต่
ช่วงที่เธอเสียชีวิตในตอนนั้นเป็นที่พูดถึงกันอย่างมากใน ฮ่องกง สาเหตุเพราะเธอไม่ได้เขียนจดหมายลาตายทิ้งไว้แต่อย่างใด ทำให้หลายคนไม่เชื่อว่าเธอจะฆ่าตัวตาย
แต่ก็มีข่าวลือว่า เธอเพิ่งไปทำศัลยกรรมมา และเกิดความเครียด จากแผลผ่าตัดหลังทำศัลยกรรมพลาสติกที่ไม่เรียบร้อยและเกิดเป็นรอยแผลเป็นขึ้นมา เลยทำให้เธอคิดสั้น แต่มีบางคนตั้งสันนิษฐานว่า เธอไม่ได้ตั้งใจฆ่าตัวตายหรอก มันแค่เป็นอุบัติเหตุเพราะเธอรู้เท่าไม่ถึงการณ์ จากการที่เธอทานยานอนหลับพร้อมกับทานยาลดความอ้วน และยาแก้ปวด เมื่อทานเข้าไปพร้อมกัน มันจึงส่งผลให้เธอเสียชีวิต
หลังการเสียชีวิตได้มีการเปิดเผยบัญชีทรัพย์สิน ที่เหลืออยู่ของ
เธอ ว่าเธอมีชีวิตที่สุขสบาย หรูหรา และ เป็นเจ้าของบ้าน 3 หลังและมีเงินสดอยู่ในธนาคาร ถึง 3 ล้านเหรียญสหรัฐ (เกือบ 100 ล้านบาท)
เมื่อปีพ.ศ. 2528 หลังการตายของดาราสาวชื่อดัง องเหม่ยหลิง ก็มีข่าวลือไปทั่วเกาะฮ่องกงว่า องเหม่ยหลิงคือลูกสาวนอกสมรสของดาราสาวผู้ล่วงลับ "หลินฟ่ง" ด้วยสื่อพยายามนำ 2 คนนี้มาเปรียบเทียบกัน และด้วยหน้าตาบุคลิกลักษณะ น้ำเสียง และฝีมือการแสดง เรียกได้ว่าทอดแบบพิมพ์กันมาเลย แถมในอดีตเคยมีข่าวลือว่า หลินฟ่งเคยแอบมีลูกสาว ลับ ๆ คนหนึ่งในสมัยที่เพิ่งเข้าวงการใหม่ ๆ แต่ให้คนอื่นเลี้ยงแทน แถมเด็กคนนั้นเกิดปีเดียวกับ ดาราสาว องเหม่ยหลิง อีกด้วย ทำให้มีผู้คนมากมายเชื่อว่าข่าวลือเรื่องนี้เป็นความจริง
แต่ต่อมา...แม่ที่รับรู้กันโดยทั่วไปว่าเป็นแม่ขององเหม่ยหลิง ได้ออกมาปฏิเสธข่าวลือดังกล่าวว่า ไม่เป็นความจริงตามที่ลือกันและไม่พอใจเป็นอย่างมากที่สื่อร่ำลือกันเช่นนั้น
พระเจ้าอินทรวรมันที่ 2
พระเจ้าอินทรวรมันที่ 2 ( ? – 1243) กษัตริย์แห่ง จักรวรรดิขแมร์ ครองสิริราชสมบัติจาก ค.ศ. 1219 ถึง 1243 พระองค์นับถือพระพุทธศาสนาเช่นเดียวกับ พระเจ้าชัยวรมันที่ 7 ผู้เป็นพระราชบิดาแต่หลักฐานในรัชสมัยของพระองค์กลับมีเหลือน้อยมากเพราะผู้สืบราชบัลลังก์ต่อจากพระองค์ พระเจ้าชัยวรมันที่ 8 ได้ทำลายหลักฐานทางประวัติศาสตร์ที่เกี่ยวกับพระองค์จนแทบหมดสิ้นแต่หลักฐานสำคัญได้บันทึกไว้ว่าพระองค์สวรรคตเมื่อ ค.ศ. 1243 และได้มีการบันทึกไว้อีกว่าพระเจ้าอินทรวรมันที่ 2 เคยเสด็จมาปกครอง เมืองละโว้ (จังหวัดลพบุรีในปัจจุบัน) ในฐานะเจ้าเมืองซึ่งพระองค์มีชื่อเสียงจากการสร้างวัดที่พระเจ้าชัยวรมันที่ 7 สร้างค้างไว้จนสำเร็จ
ระหว่างรัชสมัยของพระองค์เป็นยุคที่จักรวรรดิขแมร์สงบสุขเป็นอย่างมากจนสูญเสียอำนาจการปกครองใน อาณาจักรจามปา และอาณาจักรเกิดใหม่อย่าง อาณาจักรสุโขทัย ภายใต้การนำของ พ่อขุนศรีอินทราทิตย์
พระเจ้าชัยวรมันที่ 8
พระเจ้าชัยวรมันที่ 8 () กษัตริย์แห่งจักรวรรดิขแมร์ ครองสิริราชสมบัติจาก ค.ศ. 1143 ถึง ค.ศ. 1195 เป็นเวลายาวนานถึง 52 ปีกระทั่งพระองค์สละราชบัลลังก์โดยพระองค์เปลี่ยนกลับมานับถือศาสนาฮินดูแทนพระพุทธศาสนาที่พระราชบิดา (พระเจ้าชัยวรมันที่ 7) และพระเชษฐา (พระเจ้าอินทรวรมันที่ 2) นับถือ ตลอดจนทำลายสิ่งก่อสร้างทางพระพุทธศาสนา และทรงอุปถัมภ์ศาสนาฮินดูตลอดรัชสมัย
ระหว่างรัชสมัยพระเจ้าชัยวรมันที่ 8 กองทัพมองโกลภายใต้การนำของจักรพรรดิกุบไลข่านได้กรีธาทัพเข้าโจมตีอาณาจักรพระนครเมื่อ ค.ศ. 1183 ทำให้พระองค์ต้องถวายบรรณาการแก่มองโกลเพื่อให้การปกครองของพระองค์ยังคงอยู่ ใน ค.ศ. 1190 ชนชาวมอญได้ประกาศอิสรภาพไม่ขึ้นกับจักรวรรดิขแมร์
พระเจ้าชัยวรมันที่ 8 เสียหายอย่างหนักจากการกระทำสงครามกับอาณาจักรสุโขทัย
พระเจ้าชัยวรมันที่ 8 นับถือลัทธิไศวะ กอปรกับศาสนาสถานของศาสนาฮินดูชื่อ Mangalartha สร้างเสร็จใน ค.ศ. 1295 ก่อนที่พระองค์จะถูกโค่นราชบัลลังก์โดยพระราชบุตรเขย พระเจ้าอินทรวรมันที่ 3 ซึ่งนับถือศาสนาพุทธ
เจ้าชายอาซิม บิน นาเยฟ
เจ้าชายอาซิม บิน นาเยฟ () ประสูติเมื่อวันที่ 27 เมษายน 2491 ณ อะเล็กซานเดรีย ประเทศอียิปต์ เป็นพระโอรสพระองค์เล็กใน เจ้าชายนาเยฟ บิน อับดุลลอฮ์ และ เจ้าหญิงไมไฮมา เป็นพระราชนัดดาใน สมเด็จพระราชาธิบดีอับดุลลาห์ที่ 1 แห่งจอร์แดน เป็นพระราชภาติยะใน สมเด็จพระเจ้าเฏาะลาลแห่งจอร์แดน พระองค์ทรงอยู่ในอันดับที่ 42 แห่งการสืบราชบัลลังก์จอรแดน พระองค์ทรงจบการศึกษาจากโรงเรียนมัธยมของเขาที่โรงเรียนมิลฟิลด์ และโรงเรียนซัมเมอร์เซ็ต ในอังกฤษ ทรงได้รับปริญญาด้านสถาปัตยกรรมภายในของอังกฤษ ในปี พ.ศ. 2515
หลังจากที่มหาวิทยาลัย ทรงทำงานเป็นเวลาหลายปีใน สเปน กับ บริษัทสถาปนิกชั้นนำที่ได้รับประสบการณ์ ในปี พ.ศ. 2517 ทรงกลับมายังกรุงอัมมานซึ่งเริ่มต้นธุรกิจสถาปัตยกรรมของพระองค์เองนอกเหนือจากการนำเข้าและส่งออกเฟอร์นิเจอร์และอุปกรณ์เสริม
ระหว่างปี 2537 และปี 2539 ทรงเป็นอาจารย์สอนการออกแบบตกแต่งภายในที่มหาวิทยาลัยเพตรา ในปี พ.ศ. 2536 ทรงก่อตั้ง บริษัท รักษาความปลอดภัยขึ้นชื่อว่า อัช-ชา ซิลเคลิตี้ นอกจากนี้ยังทรงจัดตั้ง บริษัท จอร์แดนวิสัยทัศน์สำหรับการโทรคมนาคมในประเทศ ทรงเป็นประธานของทั้งสองบริษัท
งานอดิเรกของพระองค์คือการ ขี่ม้า ดำน้ำ และทรงพระอักษร (อ่านหนังสือ)
ด้านชีวิตส่วนพระองค์ ทรงเสกสมรสครั้งแรกกับ ฟรอสเซน โวกาชูริ ในปี 2517 และทรงหย่าในปี 2528 มีพระธิดาดังนี้
ต่อมาทรงเสกสมรสครั้งที่ 2 กับ ซารา คาลิมาส ต่อมาเป็น เจ้าหญิงซานา อาซิม มีพระธิดา-โอรสดังนี้
โบยาโป๊กเกอร์ทัวร์
การแข่งขันโบย่า"โป๊กเกอร์"ทัวร์นาเมนต์(; ) เป็นการแข่งขันไพ่เท็กซัสที่จัดขึ้นโดยโบย่า อินเตอร์แอคทีฟ มีผู้เข้าแข่งขันจาก 30 กว่าประเทศทั่วโลก ประกอบไปด้วย 5 เขตการแข่งขันใหญ่ดังนี้ เขตฮ่องกง/มาเก๊า/ไต้หวัน เขตญี่ปุ่น เขตเอเชียตะวันออกเฉียงใต้ เขตตะวันออกกลาง และเขตยุโรป
ผู้เล่นสามารถเลือกเล่นเกมไพ่เท็กซัสโบย่าได้จากหลากหลายแพลตฟอร์ม (iOS/Android/PC) ผ่านการเข้าร่วมการแข่งขัน BPT รอบออนไลน์และกิจกรรมในเกม เพื่อรับสิทธ์เข้าร่วมการแข่งขันรอบตัดสิน โดยปัจจุบันไพ่เท็กซัสโบย่ามีผู้ใช้ประมาณ 200 ล้าน ครอบคลุมกว่า 100 ประเทศทั่วโลก
ฟรอสเซน โวกาชูริ
ฟรอสเซน โวกาชูริ () เกิดเมื่อวันที่ 7 สิงหาคม 2491 โดยเธอเสกสมรสกับ เจ้าชายอาซิม บิน นาเยฟ ในปี 2517 รับพระราชทานพระอิสริยยศที่ เจ้าหญิงฟรอสเซน อาซิมแห่งจอร์แดน พร้อมฐานันดร รอยัลไฮเนส ต่อมาทั้ง 2 หย่ากันเมื่อปี 2528 ซึ่งการหย่านั้นทำให้เธอกลับเป็นสามัญชน และสูญเสียพระอิสริยยศเจ้าหญิง ตามพระบรมราชโองการของ สมเด็จพระราชาธิบดีอับดุลลาห์ที่ 1 แห่งจอร์แดน และกลับมาใช้ชื่อตามเดิม ต่อมาได้สมรสใหม่อีกครั้ง โดยเธอและเจ้าชายอาซิมมีพระธิดาดังนี้
เธอได้รับการแต่งตั้งให้เป็นฑูตของจอร์แดนประจำ กรุงมาดริด สเปน ตั้งแต่ปี 2535 จนถึงปัจจุบัน
แลนด์มาร์ค 81
อาคารแลนด์มาร์ค 81 (Landmark 81) ในนครโฮจิมินห์เริ่มเปิดใช้งานอย่างเป็นทางการแล้ว โดยเป็นตึกระฟ้า 81 ชั้น มีความสูง 461.5 เมตร แซงตึกแฝดเปโตรนาสทาวเวอร์ ของมาเลเซีย ขึ้นเป็นอาคารสูงที่สุดในเอเชียตะวันออกเฉียงใต้ และเป็นอาคารสูงที่สุดอันดับ 14 ของโลก
อาคารแลนด์มาร์ค 81 เริ่มเปิดทำการไปเมื่อวันที่ 27 ก.ค.ที่ผ่านมา ซึ่งตรงกับวาระครบรอบ 25 ปีการก่อตั้ง Vingroup บริษัทพัฒนาอสังหาริมทรัพย์รายใหญ่ของเวียดนามซึ่งเป็นเจ้าของโครงการนี้ 
แลนด์มาร์ค 81 ออกแบบโดยบริษัท Atkins ของอังกฤษ โดยเป็นตึกระฟ้าหรู 81 ชั้นที่มีทั้งส่วนของที่พักอาศัย สำนักงาน ห้างสรรพสินค้า บาร์ ร้านอาหาร และจุดชมวิวที่มองทิวทัศน์ได้แบบ 360 องศา
การเปิดทำการของแลนด์มาร์ค 81 ทำให้ตึกแฝดเปโตรนาสทาวเวอร์ที่เคยครองตำแหน่งอาคารสูงที่สุดในอาเซียนด้วยความสูง 452 เมตร ตกไปอยู่อันดับที่ 2 และ 3 ส่วนอันดับ 4 เป็นของอาคารโฟร์ซีซั่นส์เพลสในกรุงกัวลาลัมเปอร์ของมาเลเซียที่มีความสูง 343 เมตร อันดับ 5 เป็นของตึกเคียงนัมฮานอยแลนด์มาร์กทาวเวอร์ของเวียดนามที่มีความสูง 336 เมตร ส่วนตึกเฟเดอรัลแลนด์ทาวเวอร์ของฟิลิปปินส์มีความสูงเป็นอันดับ 6 ที่ 318 เมตร ขณะที่ตึกมหานครของไทยอยู่ในอันดับที่ 7 ด้วยความสูง 314 เมตร
เจ้าหญิงยัสมิน บินต์ อาซิม
เจ้าหญิงยัสมิน บิน อาซิม () ประสูติเมื่อวันที่ 30 มิถุนายน 2518 ณ อัมมาน จอร์แดน เป็นพระธิดาพระองค์ใหญ่ใน เจ้าชายอาซิม บิน นาเยฟ และ ฟรอสเซน โวกาชูริ อดีตพระชายา ทรงเป็นพระราชปนัดดาใน สมเด็จพระเจ้าอับดุลลอฮ์ที่ 1 แห่งจอร์แดน พระองค์ทรงจบการศึกษา ณ โรงเรียนอัมมาน จากนั้นเสด็จไปทรงศึกษาต่อ ณ สหรัฐ ใน บอสตัน แมสซาชูเซตต์ส คณะการสื่อสารองค์กรและการเมือง เมื่อจบปริญญาตรีแล้ว ได้เสด็จไปศึกษาต่อ ณ มหาวิทยาลัย คลากส์ คณะภูมิศาสตร์ 
เจ้าหญิงยัสมิน บิน อาซิม ทรงเสกสมรสกับ บาเซิล ยาห์นาม เมื่อวันที่ 31 สิงหาคม 2548 และพิธีจัดขึ้นอย่างเป็นทางการในวันที่ 2 กันยายนในปีเดียวกัน โดยมีพระบุตรดังนี้
เจ้าหญิงซานา อาซิม
เจ้าหญิงซานา อาซิม () ประสูติเมื่อวันที่ 16 พฤศจิกายน 2503 ณ อัมมาน จอร์แดน เป็นธิดาของ อัดนาน มอวูด คาลิมาส ซึ่งพระบิดาของพระองค์นั้นเป็นหัวหน้าพรรคคิซานีสของจอร์แดน และยังเป็นมุคห์ตาร์แห่งคิซานีสแห่งอัมมาน พระองค์ทรงจบการศึกษาปริญญาตรีคณะวรรณกรรมอังกฤษและการแปลเป็นภาษาต่างๆ 
พระองค์ทรงเสกสมรสกับ เจ้าชายอาซิม บิน นาเยฟ เมื่อวันที่ 6 มกราคม 2529 รับพระราชทานพระอิสริยยศ เฮอร์รอยัลไฮเนส เจ้าหญิงซานา อาซิมแห่งจอร์แดน มีพระบุตรดังนี้
หาดซอร์ด
ซอร์ด ยังเป็นที่รู้จักกันคือ หาดซอร์ด เป็นรหัสนามที่มอบให้กับหนึ่งในห้าส่วนของพื้นที่การยกพลขึ้นหลักทั่วชายฝั่งนอร์ม็องดีในช่วงการโจมตีแรก ปฏิบัติการเนปจูนของปฏิบัติการโอเวอร์ลอร์ด ฝ่ายสัมพันธมิตรเข้ารุกฝรั่งเศสภายใต้การยึดครองของเยอรมันที่ดำเนินการเมื่อวันที่ 6 มิถุนายน ค.ศ. 1944 การยืดขยาย 8 กิโลเมตร(5.0 ไมล์)จาก Ouistreham ถึง Saint-Aubin-sur-Mer หาดนี้เป็นส่วนการยกพลขึ้นบกบนสุดทางตะวันออกของการรุกราน การได้ซอร์ดเป็นหน้าที่รับผิดชอบของกองทัพอังกฤษด้วยการขนส่งทางทะเล, กวาดทุ่นระเบิด และการระดมยิงจากกองเรือที่ดำเนินการโดยราชนาวีอังกฤษ เช่นเดียวกับส่วนหนึ่งจากกองทัพเรือของโปแลนด์ นอร์เวย์ และฝ่ายสัมพันธมิตรอื่นๆ
ท่ามกลางทั้งห้าหาดของปฏิบัติการ ซอร์ดอยู่ใกล้ถึงก็องมากที่สุด ตั้งอยู่ระยะทางประมาณ 15 กิโลเมตร (9.3 ไมล์) จากเป้าหมายของกองพลทหารราบที่ 3 การลงจอดช่วงแรกได้ประสบความสำเร็จด้วยความสูญเสียที่น้อย แต่การรุกจากหาดได้ชะลอลงด้วยการขนส่งที่แออัดและการต้านทานในพื้นที่การป้องกันอย่างหนักหลังหัวหาด ความคืบหน้าที่ห่างออกไปยังก็องได้หยุดลงโดยการโจมตีตอบโต้กลับของหน่วยยานเกราะเพียงหน่วยเดียวของวัน ซึ่งมาจากกองพลพันเซอร์ที่ 21
พระเจ้าโจวลี่
พระเจ้าโจวลี่ (; ; สิ้นพระชนม์ 828 ปีก่อนคริสตกาล) เป็นพระมหากษัตริย์พระองค์ที่สิบแห่งราชวงศ์โจวของจีนโบราณ เสวยราชย์ราว 877–841 หรือ 857–842 ปีก่อนคริสตกาล
พระเจ้าโจวลี่ทรงเป็นผู้ปกครองที่ฉ้อฉลกักขฬะ ทรงขึ้นภาษีและสร้างความเดือดร้อนนานาให้แก่ราษฎรเพื่อประโยชน์สุขส่วนพระองค์ ทรงห้ามสามัญชนใช้ประโยชน์จากป่าและแม่น้ำสาธารณะ ทั้งทรงตรากฎหมายให้อำนาจพระองค์ประหารผู้ใดก็ตามที่พูดจาขัดพระทัย เป็นเหตุให้ประชาชนและขุนนางก่อกบฏในราว 842 ปีก่อนคริสตกาล พระองค์เสด็จลี้ภัยไปยังสถานที่หนึ่งซึ่งอยู่ใกล้กับหลินเฝิน (臨汾) ในปัจจุบัน ทำให้ราชบัลลังก์ว่างลง นอกจากนี้ ขุนนางคนหนึ่งยังเอาพระโอรสองค์หนึ่งของพระองค์ไปซ่อนไว้ จึงมีการตั้งผู้สำเร็จราชการแทนพระองค์ เป็นภาวะที่เรียกว่า ก่งเหอ (共和)
เมื่อพระเจ้าโจวลี่สิ้นพระชนม์ใน 828 ปีก่อนคริสตกาลขณะลี้ภัย พระโอรสองค์หนึ่งก็ขึ้นสืบราชย์ต่อ ทรงพระนาม พระเจ้าโจวเซฺวียน (周宣王)
7 อีริส
7 อีริส (7 Iris) เป็นดาวเคราะห์น้อยในแถบดาวเคราะห์น้อยที่อยู่ระหว่างดาวอังคารและดาวพฤหัส
อีริสถูกค้นพบในวันที่ 13 สิงหาคม 1847 โดยจอห์น ไฮนด์ (John Hind) นักดาราศาสตร์ชาวอังกฤษ หลังจากที่ก่อนหน้านี้ได้มีการพบดาวเคราะห์น้อยไปแล้ว 6 ดวง จึงกลายเป็นการค้นพบดาวเคราะห์น้อยดวงที่ 7 ชื่อมีที่มาจากเทพีอีริสในเทพปกรณัมกรีก
องค์ประกอบวงโคจรคล้ายกับดาวเคราะห์น้อยในกลุ่มเวสตา แต่สเปกตรัมต่างกัน โครงสร้างเป็นเหล็กและนิกเกิลที่ผสมทัลก์ มีพื้นผิวที่สะท้อนแสงได้ดี
เจ้าหญิงซารา บินต์ อาซิม
เจ้าหญิงซารา บินต์ อาซิม () ประสูติเมื่อวันที่ 12 สิงหาคม 2521 ณ อัมมาน จอร์แดน เป็นพระธิดาพระองค์ที่ 2 ใน เจ้าชายอาซิม บิน นาเยฟ และ ฟรอสเซน โวกาชูริ อดีตพระชายา ทรงเป็นพระราชปนัดดาใน สมเด็จพระเจ้าอับดุลลอฮ์ที่ 1 แห่งจอร์แดน เมื่อเจริญพระชันษา ทรงเสกสมรสกับ เอนเจลโดร กราริโด เมื่อวันที่ 26 มิถุนายน 2551 ซึ่งพระสวามีของพระองค์เป็นชาวสเปน งานเสกสมรสจัดขึ้นที่พระตำหนักอาซิม บิน นาเยฟ ของพระบิดา โดยมีพระบุตร 2 คนคือ
เจ้าหญิงนูร์ บินต์ อาซิม
เจ้าหญิงนูร์ บินต์ อาซิม () ประสูติเมื่อวันที่ 6 ตุลาคม 2521 ณ อัมมาน จอร์แดน เป็นพระธิดาพระองค์ที่ 3 ใน เจ้าชายอาซิม บิน นาเยฟ และ ฟรอสเซน โวกาชูริ อดีตพระชายา ทรงเป็นพระราชปนัดดาใน สมเด็จพระเจ้าอับดุลลอฮ์ที่ 1 แห่งจอร์แดน ด้านการศึกษา ทรงจบจากคิงส์คอลเลจมาดริด และทรงจบปริญญาตรีด้านการสื่อสารการเมืองจากมหาวิทยาลัยเมอร์สัน ในปี 2547 ทรงเป็นผู้นำที่มีภาวะผู้นำบวกและยุทธศาสตร์ ต่อมาในปี 2559 ทรงจบจากโรงเรียนธุรกิจและพฤติกรรมของมาดริด สเปน
พระองค์ทรงเสกสมรสกับ เจ้าชายฮัมซา บิน ฮุสเซน พระญาติร่วมราชวงศ์ โดยเป็นพระราชอนุชาต่างพระราชมารดาใน สมเด็จพระราชาธิบดีอับดุลลอฮ์ที่ 2 แห่งจอร์แดน รัชกาลปัจจุบัน พิธีสมรสจัดขึ้นที่อัล-บารากาพาเลสในอัมมาน การเฉลิมฉลองของงานเสกสมรส จัดขึ้นเมื่อวันที่ 27 พฤษภาคม 2547 ที่ซารานพาเลซในกรุงอัมมาน โดยมีพระธิดา 1 พระองค์คือ
ต่อมาทรงหย่ากันในวันที่ 9 กันยายน 2552 แม้ว่าการหย่าร้างจะไม่ได้รับการยืนยันจากศาลหลวงจอร์แดนจนกระทั่งประกาศในมีนาคม 2553 หลังจากนั้นเจ้าหญิงนูร์กลับไปใช้ชื่อหญิงเจ้าหญิงนูร์ บินต์ อาซิม
ในเดือนมีนาคมปี พ.ศ. 2561 พระองค์ทรงเสกสมรสใหม่อีกครั้งกับชาวสเปนนามว่า อมาร์ ซีดาน
พระนาม นูร์ ของพระองค์นั้นมาจากพระนามาภิไธยของ สมเด็จพระราชินีนูร์แห่งจอร์แดน
เจ้าหญิงบัสมาห์ บานิ อาหมัด
เจ้าหญิงบัสมาห์ บานิ อาหมัด () ประสูติเมื่อปี 2522 ณ ประเทศแคนาดา เป็นธิดาของ มาฮาหมุด ฮัสซัน บานิ อาหมัด โดยพระบิดาของพระองค์เป็นนักธุรกิจในประเทศแคนาดา โดยทรงมีพระพี่น้อง ดังนี้
พระองค์ลงทะเบียนเรียนเรียนที่โรงเรียนมัธยมสแตรนฟอร์ด โรงเรียนมัธยมกลาง ทรงเข้าเรียนที่ฟรายวิช เชก ในลอนดอน ก่อนที่จะทรงลงทะเบียนเรียนที่ มหาวิทยาลัยแห่งเวสเทิร์นออนแทรีโอ ในคณะคณิตศาสตร์ เพื่อฝึกการบินเป็นงานอดิเรกในแคนาดาก่อนจะย้ายไปอยู่ที่จอร์แดนเมื่อปี พ.ศ. 2548 ในจอร์แดน พระองค์ได้รับการฝึกอบรมจาก Middle East Aviation Academy ในอัมมานเพื่อขอรับใบอนุญาตการบินและหลังจากนั้นในปี 2550 ทรงได้เข้าร่วมการบินสถาบันการศึกษาในอควาบา ทรงทำงานเป็นหัวหน้านักบินที่ เดอะ รอยัล เอดิโอ สอปร์ต คัพ ของจอร์แดน ซึ่งพระสวามีทรงเป็นประธาน ทรงเป็นนักบินหญิงคนแรกของจอร์แดนที่ได้รับใบรับรอง aerobatics ขั้นพื้นฐาน ต่อมาทรงได้พบกับพระสวามีในอนาคต ที่ดูไบแอร์โชว์ในเดือนพฤศจิกายน 2554
เมื่อวันที่ 12 มกราคม 2555 ศาลหลวงจอร์แดนได้ประกาศการเสมรสของเจ้าชายฮัมซา บิน ฮุสเซน และนางสาว บัสมาห์ บานิ อาหมัด ซึ่งพิธีเสกสมรสนั้นจัดขึ้นในพระตำหนักส่วนพระองค์ของเจ้าชายฮัมซา
โดยมีพระราชวงศ์เสด็จพระราชดำเนินเข้าร่วมพิธี อาทิ สมเด็จพระราชาธิบดีอับดุลลอฮ์ที่ 2 แห่งจอร์แดน สมเด็จพระราชินีรานยาแห่งจอร์แดน สมเด็จพระราชินีนูร์แห่งจอร์แดน มาฮาหมุด ฮัสซัน บานิ อาหมัด พระบิดาของพระองค์ และพระราชวงศ์จอร์แดนอีกหลายพระองค์
สมเด็จพระราชาธิบดีอับดุลลอฮ์ที่ 2 แห่งจอร์แดน ทรงพระกรุณาโปรดเกล้าโปรดกระหม่อมพระราชทานเลี้ยงพระกระยาหารกลางวันที่ สวนสาธารณะชัสมา เนื่องในโอกาสงานเสกสมรสของพระอนุชาและเจ้าหญิงบัสมาห์ ซึ่งมีสมาชิกในพระราชวงศ์ นายกรัฐมนตรี วุฒิสภาประธานสภาผู้แทนราษฎร ประธานสภาตุลาการ หัวหน้าศาล เจ้าหน้าที่อาวุโสและสมาชิกของครอบครัว บานิ อาหมัด โดยหลังเสกสมรสแล้ว นางสาวบัสมาห์ได้รับพระอิสริยยศเป็น เจ้าหญิงบัสมาห์ บานิ อาหมัด พระชายา พร้อมฐานันดร รอยัลไฮเนส มีพระธิดาดังนี้
แผ่นดินไหวในเกาะลมบก กรกฎาคม พ.ศ. 2561
แผ่นดินไหวในเกาะลมบก กรกฎาคม พ.ศ. 2561 เกิดขึ้นเมื่อ ณ เวลาตอนเช้าของวันที่ 29 กรกฎาคม พ.ศ. 2561 โดยมีขนาดแผ่นดินไหว 6.4 แมกนิจูด เกิดขึ้นที่เกาะลมบก จังหวัดนูซาเติงการาตะวันตก ประเทศอินโดนีเซีย ที่ระดับความลึกแผ่นดินไหว จุดศูนย์กลางของแผ่นดินไหวอยู่ที่ตำบลเซิมบาลุน อำเภอลมบกตะวันออก มีพื้นที่ที่ได้รับความเสียหายอย่างมากตามรายงาน เจ้าหน้าที่ทางการได้ยืนยันว่ามีผู้เสียชีวิต 16 ราย และบาดเจ็บอีกหลายกว่าร้อยราย
ทั้งนี้ มีนักท่องเที่ยวชาวไทย จำนวน 239 คน ได้ท่องเที่ยวในภูเขารินจานี แต่เนื่องจากเกิดเหตุแผ่นดินไหว และดินถล่มทำให้นักท่องเที่ยวไม่สามารถลงจากภูเขาได้ โดยทางการอินโดนีเซียได้ส่งหน่วยรบพิเศษ จำนวน 150 คนช่วยเหลือนักท่องเที่ยวที่ติดภายในภูเขาไฟ กระทรวงท่องเที่ยวอินโดนีเซีย ได้ประกาศให้นักท่องเที่ยวปฏิบัติตามคำแนะนำของทางรัฐบาล และรับข้อมูลติดตามอย่างดีที่สุด
รายชื่อโรงเรียนมัธยมศึกษาขนาดใหญ่
โรงเรียนมัธยมศึกษาขนาดใหญ่" คือขนาดโรงเรียนมัธยมศึกษาของรัฐที่กำหนดขึ้นโดยกรมสามัญศึกษาเดิม (สำนักงานคณะกรรมการการศึกษาขั้นพื้นฐาน สพฐ.) โดยกำหนดโรงเรียนมัธยมศึกษาที่มีจำนวนนักเรียนตั้งแต่ 1,500-2,499 คน"' ส่วนใหญ่แล้วจะเป็นโรงเรียนมัธยมศึกษา ในกรุงเทพมหานคร ปริมณฑลและโรงเรียนประจำจังหวัด
ทั้งนี้ ไม่รวมโรงเรียนในสังกัดอื่น ๆ เช่น สังกัดองค์กรปกครองส่วนท้องถิ่น (โรงเรียนเทศบาล), สังกัดมหาวิทยาลัย (โรงเรียนสาธิต), โรงเรียนเอกชน เป็นต้น
ไม่มีโรงเรียนมัธยมศึกษาขนาดใหญ่
ไม่มีโรงเรียนมัธยมศึกษาขนาดใหญ่
ไม่มีโรงเรียนมัธยมศึกษาขนาดใหญ่
ไม่มีโรงเรียนมัธยมศึกษาขนาดใหญ่
ไม่มีโรงเรียนมัธยมศึกษาขนาดใหญ่
ไม่มีโรงเรียนมัธยมศึกษาขนาดใหญ่
โรงเรียนภูกระดึงวิทยาคม
โรงเรียนภูกระดึงวิทยาคม (อักษรย่อ : ภ.ว.ค.; อังกฤษ: Phukradung Wittayakom School) หรือเรียกอย่างย่อ ว่า ภูกระดึงวิทย์ เป็นโรงเรียนมัธยมศึกษาขนาดกลางในจังหวัดเลย เปิดการเรียนการสอนชั้นมัธยมศึกษาตอนต้นและชั้นมัธยมศึกษาตอนปลายแบบสหศึกษาประจำอำเภอภูกระดึง จังหวัดเลย อยู่ในสหวิทยาเขตวังภูผา สังกัดสำนักงานเขตพื้นที่การศึกษามัธยมศึกษาเขต 19 สำนักงานคณะกรรมการการศึกษาขั้นพื้นฐาน กระทรวงศึกษาธิการ
โรงเรียนภูกระดึงวิทยาคม เป็นโรงเรียนมัธยมศึกษาขนาดกลาง ก่อตั้งเมื่อวันที่ 17 พฤษภาคม พ.ศ. 2516 โดยเปิดสอนระดับชั้นมัธยมศึกษาตอนต้นตั้งแต่ปี 2516 และระดับชั้นมัธยมศึกษาตอนปลายเมื่อ วันที่ 16 พฤษภาคม พ.ศ. 2529 เป็นต้นมา โดยในระยะแรกเริ่มโรงเรียนภูกระดึงวิทยาคมอยู่ในสังกัดสำนักงานเขตพื้นที่การศึกษาเลย เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ แต่ภายหลัง โรงเรียนได้โอนสังกัดมายังกรมวิสามัญศึกษา และกลายเป็นสำนักงานคณะกรรมการการศึกษาขั้นพื้นฐาน กระทรวงศึกษาธิการจนถึงปัจจุบัน โรงเรียนภูกระดึงวิทยาคมเป็นหนึ่งในโรงเรียนเครือข่ายกล้าแผ่นดิน โดยมีชมรมต้นกล้าคนดีศรีภูกระดึง ซึ่งเป็น 1 ใน 2 ชมรมต้นกล้าของ สพม. 19 ร่วมกับชมรมต้นกล้านาวังวิช ของโรงเรียนนาวังศึกษาวิช(ประจำจังหวัดหนองบัวลำภู) ซึ่งเป็นชมรมที่มีชื่อเสียงและสร้างคุณประโยชน์มากมายให้กับโรงเรียน นอกจากนี้โรงเรียนยังได้รับการคัดเลือกเป็น โรงเรียนดีใกล้บ้าน ประจำอำเภอภูกระดึง ตั้งแต่ปีการศึกษา 2559 เป็นต้นมาโรงเรียนผาอินทร์แปลงวิทยาเปิดสอนทั้งหลักสูตรสามัญศึกษาและหลักสูตรทวิศึกษา เพื่อผลิตนักเรียนให้สามารถรองรับการขยายตัวของเศรษฐกิจและความต้องการบุคลากรที่มีฝีมือให้กับตลาดแรงงานของประเทศ
ปัจจุบัน โรงเรียนภูกระดึงวิทยาคม ตั้งอยู่ เลขที่ 55 หมู่ที่ 12 ถนนมะลิวัลย์ ตำบลผานกเค้า อำเภอภูกระดึง จังหวัดเลย มีอาคารเรียน 3 หลัง อาคารประกอบ 3 หลัง โรงอาหาร 1 หลัง หอประชุมใหญ่ชั้นเดียว 1 หลัง มีนักเรียนประมาณ 1,019 คน โรงเรียนภูกระดึงวิทยาคมมีผู้อำนวยการโรงเรียนคือนายประทัด ผาลี
โรงเรียนมีเนื้อที่ 57 ไร่ 2 งาน 28 ตารางวา ประกอบด้วย
โรงเรียนภูกระดึงวิทยาคมมีแผนการเรียนที่เปิดสอน ดังนี้
จำนวน 7 ห้องเรียน รับ 280 คน ประกอบด้วย
ฟุตบอลอาเซียนชิงแชมป์เยาวชนอายุไม่เกิน 15 ปี 2018
การแข่งขัน ฟุตบอลอาเซียนชิงแชมป์เยาวชนอายุไม่เกิน 15 ปี 2018 เป็นการแข่งขันครั้งที่ 13 ของ ฟุตบอลอาเซียนชิงแชมป์เยาวชนอายุไม่เกิน 16 ปี (ครั้งที่สองของรุ่นอายุไม่เกิน 15 ปี), ที่จัดขึ้นโดย สหพันธ์ฟุตบอลอาเซียน สำหรับทีมชาติชายของเอเชียตะวันออกเฉียงใต้ที่มีอายุไม่เกิน 15 ปี.
ทั้งหมด 11 ทีมที่จะลงเล่นในรายการนี้, กับผู้เล่นที่เกิดก่อนหรือหลังวันที่ 1 มกราคม 2002 จะได้มีสิทธิ์เข่าร่วม. แต่ละนัดจะมีระยะเวลาของการแข่งขันอยู่ที่ 80 นาที, ประกอบไปด้วยสองครึ่ง ครึ่งละ 40 นาที.
ไม่มีการลงเล่นในรอบคัดเลือก, และผู้เข้าร่วมทั้งหมดจะได้ผ่านเข้าสู่รอบสุดท้าย.
ด้านล่างนี้คือ 11 ทีมที่มาจากสมาคมสมาชิกของสหพันธ์ฟุตบอลอาเซียนจะเข้าสู่การแข่งขัน.
สองทีมที่ดีที่สุดของแต่ละกลุ่มจะได้ผ่านเข้าสู่รอบรองชนะเลิศ.ในรอบแพ้คัดออก, การดวลลูกโทษ เป็นวิธีที่จะใช้ตัดสินหาผู้ชนะในกรณีที่จำเป็น.
เจ้าหญิงซัลฮา บินต์ อาซิม
เจ้าหญิงซัลฮา บินต์ อาซิม () ประสูติเมื่อวันที่ 14 มิถุนายน 2530 ณ อัมมาน จอร์แดน เป็นพระธิดาพระองค์ที่ 4 และพระองค์แรกใน เจ้าหญิงซานา อาซิม พระชายาพระองค์ที่ 2 ทรงจบการศึกษาจากอัมมาน สคูล และชั้นประถมศึกษาใน โรงเรียนฮายา ในกรุงอัมมาน จากนั้นเสด็จไปศึกษายัง โรงเรียนประจำ ณ สหรัฐ ในภาคฤดูร้อน พระบิดาทรงมีพระดำรัสให้พระองค์ไปศึกษา ณ โรงเรียนซัมเมอร์เซ็๖ ในประเทศอังกฤษ ในระดับมหาวิทยาลัย ทรงจบจากมหาวิทยาลัยเอดินบะระ สก็อตแลนด์
พระองค์ทรงเสกสมรสกับ มูฮัมหมัด อาซิม ไฮจา-ฮัสซัน เมื่อวันที่ 4 เมษายน 2554 มีพระบุตรดังนี้
เจ้าหญิงไนลา บินต์ อาซิม
เจ้าหญิงไนลา บินต์ อาซิม () ประสูติเมื่อวันที่ 9 พฤษภาคม 2531 ณ อัมมาน จอร์แดน เป็นพระธิดาพระองค์ที่ 5 และพระองค์ที่ 2 ใน เจ้าหญิงซานา อาซิม พระชายาพระองค์ที่ 2 พระองค์ทรงเปิดธุรกิจการออกแบบอัญมณี ซึ่งชาวจอร์แดนส่วนมากมักจะเลือกร้านของพระองค์ได้การทำเพชร พลอย เครื่องประดับ
พระองค์ทรงเสกสมรสกับ นัสเซอ อุซามะฮ์ ทัลโอนี เมื่อวันที่ 23 ตุลาคม 2557 มีพระธิดา 1 คน คือ
ยัง ซู-บิน
ยัง ซู-บิน (; 17 ตุลาคม พ.ศ. 2537) เป็นผู้ให้ความบันเทิงชาวเกาหลีใต้ มีชื่อเสียงจากการรับประทานอาหารผ่านสื่อสังคมออนไลน์หรือที่เรียกว่าม็อกบัง () จนเป็นที่รู้จักแพร่หลายในภูมิภาคเอเชียตะวันออกเฉียงใต้โดยเฉพาะในประเทศไทย
เธอรักการกินอาหารเป็นทุนเดิม โดยมีอาหารโปรดคือไก่ทอด เธอมีชื่อเสียงจากการรับประทานอาหารจากหลากหลายวัฒนธรรมถ่ายทอดผ่านสื่อสังคมออนไลน์ ด้วยมีเอกลักษณ์คือท่าทางการรับประทานอาหารอย่างเอร็ดอร่อยที่กลายเป็นเอกลักษณ์ของตนเอง ทลายค่านิยมที่มองว่าเน็ตไอดอลทั่วไปต้องมีรูปพรรณดีและผอมบาง เธอกล่าวถึงการเป็นม็อกบังของเธอไว้ว่า ""...ฉันแค่ทำในสิ่งที่ฉันรัก กินในสิ่งที่ฉันชอบ ก็แค่นั้น ความสุขของฉันคือการกิน ไม่ใช่การช้อปปิ้งซื้อเสื้อผ้า เวลามีคนเข้ามาว่า หรือพูดอะไรถึงฉันในทางที่ไม่ดี ฉันจะไม่สนใจอยู่แล้ว จะสนใจแฟน ๆ และคนที่เขารักฉันมากกว่า""
ซูบินได้รับความนิยมอย่างยิ่งจากแฟนคลับในภูมิภาคเอเชียอาคเนย์โดยเฉพาะอย่างยิ่งในประเทศไทย เธอเคยได้รับการเชื้อเชิญในฐานะแขกคนพิเศษของเคเอฟซีประเทศไทย และได้รับการตอบรับจากแฟนคลับชาวไทยอย่างอุ่นหนาฝาคั่ง โดยในปี พ.ศ. 2561 เธอมีผลงานโฆษณาสินค้าคู่กับชาคริต แย้มนาม และแข่งร้องเพลงในรายการ "The Mask Project A" ด้วยเพลง "เธอมีฉัน ฉันมีใคร"
นอกจากการเป็นม็อกบังแล้ว เธอยังมีความสามารถอื่น ๆ เป็นต้นว่า สาธิตการแต่งหน้า การขับร้อง เป็นศิลปินตลก และยังรับงานเป็นนักแสดงภาพยนตร์
พระเจ้าชัยวรมันที่ 9
พระเจ้าชัยวรมันที่ 9 () หรือที่รู้จักในพระนาม พระเจ้าชัยวรมันปรเมศวร กษัตริย์แห่ง จักรวรรดิขแมร์ ครองสิริราชสมบัติจาก ค.ศ. 1327 ถึง 1336
พระองค์พยายามโน้มน้าวใจให้พระราชบิดา พระเจ้าอินทรชัยวรมัน หันมานับถือ ศาสนาฮินดู ลัทธิไศวะ โดยพระองค์ได้รับพระนาม สีหนุ พระองค์ถูกปลงพระชนม์เมื่อ ค.ศ. 1336 โดยหัวหน้าสวนหลวงชื่อ ตระซ็อกประแอม ซึ่งได้ขึ้นสืบราชบัลลังก์เป็น พระเจ้าตระซ็อกประแอม ต่อจากพระเจ้าชัยวรมันที่ 9 แบบเดียวกับ พระเจ้าญองอู ซอยะฮาน แห่ง ราชวงศ์พุกาม
พระเจ้าชัยวรมันที่ 9 นับเป็นกษัตริย์องค์สุดท้ายที่มีพระนามจารึกไว้ในศิลาจารึกภาษาสันสกฤตและนับเป็นกษัตริย์องค์สุดท้ายแห่งเมืองพระนครสายวรมันที่ปกครองมายาวนานกว่า 500 ปี
ยูโรเปียนคัพ ฤดูกาล 1972-73
ยูโรเปียนคัพ ฤดูกาล 1972-73 () การแข่งขันฟุตบอลทัวร์นาเมนต์ระดับสโมสรของยุโรปโดยเป็นการคว้าแชมป์สมัยที่ 3 ติดต่อกันของ อายักซ์ อัมสเตอร์ดัม ซึ่งในรอบชิงชนะเลิศต้องเผชิญหน้ากับ ยูเวนตุส ซึ่งชัยชนะของอายักซ์ครั้งนี้นับเป็นชัยชนะครั้งที่ 4 ติดต่อกันของสโมสรฟุตบอลจากเนเธอร์แลนด์
ข้าราชการส่วนท้องถิ่น
ข้าราชการส่วนท้องถิ่น คือ ข้าราชการที่ปฏิบัติหน้าที่ราชการในองค์กรปกครองส่วนท้องถิ่น ได้แก่ องค์การบริหารส่วนจังหวัด เทศบาล องค์การบริหารส่วนตำบล เมืองพัทยา และกรุงเทพมหานคร ซึ่งได้รับการบรรจุและแต่งตั้งให้ปฏิบัติราชการโดยได้รับเงิน เดือนจากงบประมาณหมวดเงินเดือนขององค์กรปกครองส่วนท้องถิ่นหรือจากเงินงบประมาณหมวดเงิน อุดหนุนของรัฐบาลที่ให้แก่องค์กรปกครองส่วนท้องถิ่น และองค์กรปกครองส่วนท้องถิ่นนำมาจัดเป็นเงินเดือนของข้าราชการ โดยการคัดเลือกบุคคลเพื่อบรรจุและแต่งตั้งเป็นข้าราชการส่วนท้องถิ่น ณ ปัจจุบัน จะดำเนินการโดย คณะกรรมการกลางสอบแข่งขันพนักงานส่วนท้องถิ่น (กสถ.) ซึ่งการสอบจะแบ่งออกเป็น 3 ภาค คือ ภาคความรู้ความสามารถทั่วไป (ภาค ก.) ภาคความรู้ความสามารถเฉพาะตำแหน่ง (ภาค ข.) และภาคความเหมาะสมกับตำแหน่ง (ภาค ค.) ยกเว้นข้าราชการกรุงเทพมหานคร จะดำเนินการจัดสอบโดยคณะกรรมการข้าราชการกรุงเทพมหานคร (สำนักงาน ก.ก.)
ผู้ที่จะเข้ารับราชการเป็นข้าราชการพลเรือนในสถาบันอุดมศึกษา ต้องมีคุณสมบัติทั่วไป ดังนี้และไม่มีลักษณะต้องห้ามลักษณะต้องห้ามตามพระราชบัญญัติระเบียบบริหารงานบุคคลส่วนท้องถิ่น พ.ศ. 25421.1) ระดับต้น
1.2) ระดับกลาง
1.3) ระดับสูง
2.1) ระดับต้น
2.2) ระดับกลาง
2.3) ระดับสูง
3.1) ระดับปฏิบัติการ
3.2) ระดับชำนาญการ
3.3) ระดับชำนาญการพิเศษ
3.4) ระดับเชี่ยวชาญ
4.1) ระดับปฏิบัติงาน
4.2) ระดับชำนาญงาน
4.3) ระดับอาวุโส
ดกกสกดอพกสกสดพกสกสกสดดยพวหบำบกบกยกากสปาดทบกบก​จน
เออร์เนสต์ ลอว์เรนซ์
เออร์เนสต์ ออร์แลนโด ลอว์เรนซ์ () เป็นผู้บุกเบิกศาสตร์นิวเคลียร์ชาวอเมริกัน และเป็นผู้ได้รับรางวัลโนเบลสาขาฟิสิกส์ในปีค.ศ. 1939 จากการคิดค้นเครื่องเร่งอนุภาคชนิดไซโคลตรอน (Cyclotron) และยังเป็นนักวิทยาศาสตร์ที่มีส่วนร่วมในโครงการแมนฮัตตัน และยังเป็นผู้ก่อตั้งห้องปฏิบัติการแห่งชาติลอว์เรนซ์เบิร์กลีย์ ตลอดจนห้องปฏิบัติการแห่งชาติลอว์เรนซ์ลิเวอร์มอร์ ชื่อของเขายังถูกนำไปตั้งให้กับธาตุสังเคราะห์ลำดับที่ 103 นามว่าลอว์เรนเซียม ซึ่งค้นพบในปี 1961 โดยห้องปฏิบัติการที่เบิร์กลีย์
เมื่อสงครามโลกครั้งที่สองในยุโรปปะทุขึ้นในปีค.ศ. 1939 เขาถูกดึงตัวไปทำงานให้กับโครงการทางทหาร เขาเป็นผู้เสาะหาบุคลากรเข้าทำงานในห้องปฏิบัติการใต้น้ำเพื่อพัฒนาเครื่องมือและวิธีตรวจจับเรือดำน้ำเยอรมัน พร้อมกับทำงานพัฒนาเครื่องไซโคลตรอนควบคู่ไปด้วย ในปลายปี 1940 เครื่องไซโคลตรอนขนาด 60 นิ้ว สามารถยิงยูเรเนียม-238เข้าปะทะกับดิวเทอเรียมจนได้ธาตุใหม่คือ เนปทูเนียม-238 ซึ่งเมื่อสลายให้อนุภาคบีตาแล้วจะได้เป็นพลูโตเนียม-238 หนึ่งในไอโซโทปของมัน คือพลูโตเนียม-239 มีความเป็นไปได้ที่จะต่อยอดและพัฒนาเป็นอาวุธนิวเคลียร์ของสหรัฐ
ในเดือนกรกฎาคม 1958 ประธานาธิบดีดไวต์ ดี. ไอเซนฮาวร์ ได้ขอให้ลอว์เรนซ์เดินทางไปเจนีวา เพื่อเจรจาข้อตกลงสนธิสัญญาระงับการทดสอบอนุภาคนิวเคลียร์กับสหภาพโซเวียต แม้เขาจะเจ็บป่วยจากโรคลำไส้ใหญ่อักเสบชนิดเป็นแผล แต่เขาก็ตัดสินใจเดินทางไปสวิตเซอร์แลนด์ แต่แล้วขณะอยู่ในเจนีวา อาการก็กำเริบขึ้นจนต้องรับนำตัวกลับมารักษายังมหาวิทยาลัยสแตนฟอร์ด เขาเสียชีวิตในวันที่ 27 สิงหาคม ค.ศ. 1958 ในวัย 57 ปี
รถพุ่มพวง
รถพุ่มพวง บ้างก็เรียก รถกับข้าว, รถโตงเตง คือ รถกระบะที่เปิดท้ายขายของสด ของแห้ง ผัก ผลไม้ โดยมีสินค้ามักจะห้อยเป็นพวง ๆ จับเป็นกลุ่มสินค้าเป็นกลุ่ม ๆ ไว้ทั่วตัวถังรถ โดยวิ่งไปขายตามชุมชนต่าง ๆ ในหมู่บ้าน ตามพื้นที่ก่อสร้าง ไปจนถึงบ้านเดี่ยว บางรายเปิดเพลงสลับพูดผ่านไมโครโฟน นอกจากจะมีการดัดแปลงรถกระบะแล้ว ยังมีการดัดแปลงรถจักรยานยนต์ และรถจักรยานยนต์สามล้อ (ซาเล้ง) เป็นรถขายของด้วย ช่วงเวลาที่เร่ขายมักเป็นช่วงเช้า รถพุ่มพวงบางคัน ไม่ได้ขายเฉพาะของสด ของแห้ง ยังมีอาหารสำเร็จรูป เป็นแกงถุง แกงอ่อม ผัดเผ็ด รวมทั้งของว่างของทานเล่นอย่าง ข้าวโพดต้ม ถั่วต้ม มันต้ม ฯลฯ ห้อยท้ายเป็นถุง ๆ อีกด้วย
ชื่อ รถพุ่มพวงนั้น น่าจะมาจาก การห้อยสินค้า "เป็นพุ่มเป็นพวง" เพื่อง่ายต่อการวางสินค้าและคิดราคา และการจัดวางสินค้าทุกอย่างไว้พื้นที่ท้ายกระบะจะทำได้น้อยและเกิดการซ้อนทับ เมื่อเป็นอาหารประเภทผักถ้าซ้อนทับกันมาก ๆ ผักก็จะช้ำ การห้อยไว้ในพื้นที่ด้านข้าง จึงเป็นการใช้พื้นที่ในแนวตั้งให้เกิดประโยชน์ หาสินค้าได้ง่าย ไม่ต้องควานหาให้วุ่นวาย รถพุ่มพวงจึงเป็นรถขายสินค้าที่รวมเอาตลาดสดและร้านโชห่วยเข้าไว้ด้วยกัน และตระเวนขายสินค้าและบริการให้กับชาวบ้านที่อยู่ห่างไกลหรือที่ไม่ได้รับความสะดวกจากบริการขั้นพื้นฐานของรัฐ
สินค้าที่ขายอาจจะมีราคาสูงกว่าทั่วไปบ้าง แต่หากดูจากความคุ้มค่าที่ต้องเสียค่ารถ ก็อาจถือได้ว่าคุ้มค่ากว่า การขายสินค้าตามสถานที่ก่อสร้าง พฤติกรรมต่างจากลูกค้าทั่วไป คือ ซื้อบ่อยและถี่กว่า ซื้อแทบทุกโอกาส แต่ซื้อครั้งละไม่มาก เช่น บางรายแบ่งซื้อเนื้อหมูเพียง 2-3 ขีด ผักกำเล็ก ๆ ถ้าจะเป็นกะปิ น้ำปลา ผงชูรส ฯลฯ จะเลือกขนาดเล็กที่สุด
เบเฮโมท
เบเฮโมท () หรือ บิฮีมอธ () คือสัตว์อสูรซึ่งถูกกล่าวถึงในคัมภีร์ไบเบิลฉบับของโยบ มันเป็นสัตว์ที่พระเจ้าทรงสร้างขึ้น มีลักษณะผสมผสานกันระหว่างช้าง, ฮิปโป, แรด และควาย จากลักษณะที่คัมภีร์ได้บรรยายไว้ ทำให้นักวิชาการบางส่วนเชื่อว่ามันอาจจะเป็นไดโนเสาร์ชนิดซอโรพอด
สหพันธ์วอลเลย์บอลเกาหลี
สหพันธ์วอลเลย์บอลเกาหลี (; ) หรือเรียกโดยย่อว่า โคโว ("") เป็นองค์กรที่ควบคุมดูแลเกี่ยวกับกีฬาวอลเลย์บอลอาชีพในประเทศเกาหลีใต้ โดยดำเนินการจัดการแข่งขันวี-ลีก และโคโวคัพ
พระเจ้าอิศานวรมันที่ 1
พระเจ้าอิศานวรมันที่ 1 () กษัตริย์แห่งอาณาจักรเจนละในคริสต์ศตวรรษที่ 7 ซึ่งในเวลาต่อมากลายเป็นจักรวรรดิขแมร์ ครองสิริราชสมบัติจาก ค.ศ. 616 ถึง ค.ศ. 637 พระองค์เป็นพระราชโอรสและผู้สืบราชบัลลังก์ของพระเจ้ามเหนทรวรมัน
หลังจากพระเจ้ามเหนทรวรมันเสด็จสวรรคตพระเจ้าอิศานวรมันได้โปรดให้สร้างเมืองอิศานปุระเป็นราชธานีของพระองค์ ปราสาทสมโบไพรกุกเป็นสิ่งก่อสร้างทางประวัติศาสตร์ที่แสดงให้เห็นว่าอิศานปุระเป็นราชธานีของอาณาจักรเจนละในคริสต์ศตวรรษที่ 7
ในรัชสมัยของพระองค์อาณาจักรเจนละได้ทำสงครามกับอาณาจักรฟูนาน และสามารถมีชัยชนะเหนืออาณาจักรฟูนานพร้อมกับสามารถรวมทั้งสองอาณาจักรเข้าเป็นอาณาจักรเดียวกันได้สำเร็จ แต่หลังจากสิ้นรัชสมัยของพระองค์แล้วอาณาจักรเจนละก็เกิดความแตกแยกจนแบ่งออกเป็นอาณาจักรเจนละบกและอาณาจักรเจนละน้ำ ในรัชสมัยพระนางเจ้าชัยเทวี ผู้เป็นพระราชปนัดดา (เหลน) ของพระเจ้าอิศานวรมันที่ 1
เลเกียนดาโนมเร 17
เลเกียนดาโนมเรซิมนาดซาท () เป็นภาพยนตร์แนวชีวประวัติและกีฬาจากประเทศรัสเซีย กำกับโดย Nikolai Lebedev ผลิตโดยสตูดิโอ Trite Studio ภาพยนตร์เรื่องนี้สร้างขึ้นจากเหตุการณ์จริงและเล่าถึงการขึ้นสู่ชื่อเสียงของนักกีฬาฮอกกี้น้ำแข็งโซเวียต Valeri Kharlamov และเกี่ยวกับการแข่งขันซัมมิทซีรีส์ ระหว่างสหภาพโซเวียต กับ แคนาดา ในปี 1972
ภาพยนตร์ได้รับรางวัลอินทรีทองคำ 6 รางวัล รวมถึงรางวัลภาพยนตร์รัสเซียยอดเยี่ยมประจำปี และผู้สร้างภาพยนตร์ได้รับรางวัล State Prize of the Russian Federation ประจำปี 2013 ในปี 2014
เจ้าหญิงอเลีย ทาบับ
เจ้าหญิงอเลีย ทาบับ () ประสูติเมื่อวันที่ 15 กันยายน 2507 ณ อัมมาน จอร์แดน เป็นธิดาของซัยยิด ไทฟิซ อัล-ทาบับ และ ลาไม อเดม พระบิดาของพระองค์นั้นเป็นนักธุรกิจในจอร์แดน และเป็นประญานของบริษัทสายการบินรอยัลจอร์แดน สายการบินหลักของประเทศ ด้านการศึกษา ทรงจบการศึกษาในโรงเรียนประถมอัมมาน ระดับมัธยมศึก๋ษาจาก อายัยอา สคูล ฟอร์ เกล ก่อนจะเข้าเรียนมหาวิทยลัยซัสเซกส์
พระองค์ทรงเสกสมรสกับ เจ้าชายไฟซาห์ บิน ฮุสเซน พระราชอนุชาใน สมเด็จพระราชาธิบดีอับดุลลอฮ์ที่ 2 แห่งจอร์แดน รัชกาลปัจจุบัน รับพระราชทานพระอิสริยยศ เจ้าหญิงอเลีย ทาบับแห่งจอร์แดน พระชายา ก่อนจะทรงหย่าในปี 2551 แต่พระองค์มิได้ลาออกจากฐานันดรและเป็นพระบรมวงศ่นุวงศ์จอร์แดน โดยพระองค์และพระสวามี มีพระบุตรดังนี้
ปัจจุบันพระองค์ทรงเป็นประธานของสัญญาสวัสดิการสังคม นอกจากนี้ยังทรงเป็นประธานของมูลนิธิผู้ป่ยโรคเส้นโลหิตตีบและในปี 2549 พระองค์ทรงเป็นประธานาสภาแห่งชาติเกี่ยวกับอาการอัมพาตมูลนิธิสมองตามราชินีนูร์แห่งจอร์แดน
เนวีซีลสหรัฐ
ทีมน้ำฟ้าฝั่งนาวีสหรัฐ () มักเรียกสั้น ๆ ในนาม เนวีซีล () เป็นหน่วยรบพิเศษแห่งกองทัพเรือสหรัฐ และเป็นส่วนหนึ่งของศูนย์บัญชาการสงครามพิเศษแห่งกองทัพเรือ ในบรรดาหน้าที่หลักของซีลคือการดำเนินการทหารทางทะเลขนาดเล็ก และกลับไปที่แม่น้ำ, มหาสมุทร, บึง, สามเหลี่ยมปากแม่น้ำ หรือแนวชายฝั่ง ซีลได้รับการฝึกฝนให้ทำงานในทุกสภาพแวดล้อม (น้ำ, ฟ้า, ฝั่ง) ตามชื่อในภาษาอังกฤษ
ตั้งแต่ปี ค.ศ. 2018 ซีลที่ประจำการอยู่ทั้งหมดเป็นชายและเป็นสมาชิกของกองทัพเรือสหรัฐ หน่วยลับสุดยอดของซีไอเอและกลุ่มปฏิบัติการพิเศษ (เอสโอจี) ระดับสูงสุดได้สรรหาผู้ปฏิบัติการจากทีมซีล ร่วมกับกลุ่มปฏิบัติการเอ็มเอซีวี-เอสโอจี ในช่วงสงครามเวียดนาม ความร่วมมือนี้ยังคงมีอยู่ในปัจจุบัน จากหลักฐานโดยการปฏิบัติการทางทหารในอิรักและอัฟกานิสถาน
มนุษย์กบคอมมานโดรัสเซีย
สเปซนาซทางนาวี () เป็นหน่วยนาวิกสเปซนาซของรัสเซีย ภายใต้การควบคุมโดยหน่วยอำนวยการข่าวกรองหลัก, หน่วยสเปซนาซอัลฟ่า และ Vympel ในฐานะหน่วยมนุษย์กบ
หน่วยสเปซนาซทางนาวีของโซเวียตส่วนใหญ่ถูกโอนย้ายไปที่กองทัพเรือรัสเซียที่เพิ่งตั้งขึ้นใหม่ และถูกลดขนาดกำลังพลลงในภายหลัง 17th Naval Special Purpose Brigade ถูกโอนย้ายไปที่กองทัพเรือยูเครน และถูกจัดเป็น 1464th Marine Reconnaissance point ไม่นานหลังจากนั้น 1464th MRP ได้รับการจัดโครงสร้างใหม่อีกครั้งเป็น 7th Brigade Special Purpose of the Ukrainian Navy หลังจากบุคลากรจากประมาณสองในสามของหน่วยได้สวามิภักดิ์ต่อยูเครน ในปี 2003 หน่วยได้กลายเป็น 73rd Naval Center of Special Operations
หน่วยสเปซนาซทางนาวีของรัสเซียได้รับการสนใจน้อยลงในช่วงหลังสหภาพโซเวียตล่มสลาย อย่างไรก็ตามในปี 1998 ผู้บัญชาการกองทัพเรือรัสเซีย พลเรือเอก Vladimir Kuroyedov ยืนยันอีกครั้งว่าหน่วยปฏิบัติการพิเศษด้านการเดินเรือยังคงได้รับมอบหมายให้ดูแลกองเรือทะเลดำ, กองเรือบอลติก, กองเรือแปซิฟิก และ กองเรือเหนือของรัสเซีย แม้ว่านายพลจะระบุข้อมูลเกี่ยวกับขนาดและความสามารถของหน่วย เขาแสดงให้เห็นว่าพวกเขาเป็นพวกยอดเยี่ยมที่ได้รับการติดตั้งอาวุธพิเศษ (รวมถึงเรือดำน้ำขนาดเล็ก) และพวกเขาก็เปรียบได้กับทีมน้ำฟ้าฝั่งนาวีสหรัฐ หรือหน่วย Shayetet 13 ของกองทัพเรืออิสราเอล ระบุว่าหน่วยเหล่านี้ไม่มีชื่อพิเศษนอกเหนือจาก "ว่ายน้ำต่อสู้" หรือสมญา "สเปซนาซทางนาวี"
มัสยิดอุสาสนอิสลาม
มัสยิดอุสาสนอิสลาม () หรือ มัสยิดบ้านบน เป็นศาสนสถานในศาสนาอิสลามแห่งหนึ่ง ตั้งอยู่ถนนพัทลุง เทศบาลนครสงขลา จังหวัดสงขลา เดิมเป็นมัสยิดกลางประจำจังหวัดสงขลา มัสยิดแห่งนี้มีสถาปัตยกรรมไทยและจีนประยุกต์เช่นเดียวกับวิหารของวัดมัชฌิมาวาสหรือวัดกลาง พุทธสถานที่ตั้งอยู่ใกล้ ๆ กัน
มัสยิดอุสาสนอิสลามหรือมัสยิดบ้านบนถูกสร้างขึ้นในปี พ.ศ. 2390 โดยช่างชุดเดียวกันกับที่เกณฑ์ไปสร้างวัดมัชฌิมาวาสหรือวัดกลาง ตรงกับรัชสมัยพระบาทสมเด็จพระนั่งเกล้าเจ้าอยู่หัว ต่อมาในรัชสมัยพระบาทสมเด็จพระจุลจอมเกล้าเจ้าอยู่หัวได้พระราชทานพระราชทรัพย์ให้ขณะที่ทรงแวะเข้าเมืองสงขลาระหว่างเดินทางไปชวา ทั้งนี้บุคคลที่เป็นหัวเรี่ยวหัวแรงในการสร้างมัสยิดนี้คือโต๊ะหมัดและโต๊ะหมะ ซึ่งพระบาทสมเด็จพระจุลจอมเกล้าเจ้าอยู่หัวยังพระราชทานเครื่องตกแต่งภายในอีก อาทิ โคมระย้า ครั้นในรัชสมัยพระบาทสมเด็จพระมงกุฎเกล้าเจ้าอยู่หัวได้พระราชทานโคมไฟสีเขียวซึ่งเป็นเครื่องสังเค็ดในงานพระเมรุในหลวงรัชกาลก่อน หลังจากนั้นก็มีการบูรณะซ่อมแซมมัสยิดเรื่อยมา เช่นขยายปีกสองข้าง หรือสร้างโดมรูปหัวหอมบนหออาซาน
เดิมมัสยิดอุสาสนอิสลามเป็นมัสยิดกลางประจำจังหวัดสงขลา แต่ภายหลังได้มีการสร้างมัสยิดกลางดิย์นุลอิสลาม ถนนลพบุรีราเมศวร์ ตำบลคลองแห อำเภอหาดใหญ่ มัสยิดอุสาสนอิสลามจึงลดบทบาทเป็นมัสยิดประจำชุมชนไป
ตัวมัสยิดเป็นอาคารก่ออิฐถือปูนศิลปะประยุกต์ไทย-จีน ก่อสร้างโดยช่างที่ถูกเกณฑ์ไปสร้างวัดมัชฌิมาวาสหรือวัดกลางซึ่งอยู่ใกล้ ๆ กัน แม้จะมีสัณฐานคล้ายอุโบสถของวัดในพระพุทธศาสนาแต่ก็ไม่ขัดต่อหลักการในศาสนาอิสลามแต่อย่างใด ส่วนหออาซานเดิมมีลักษณะเดียวกันกับหอระฆังในวัดพุทธเช่นกัน แต่ภายหลังได้ถูกต่อเติมและสร้างโดมรูปหัวหอมขึ้นภายหลัง
รวิสรา สวยสมเรียม
รวิสรา สวยสมเรียม เป็นนักแสดงชาวไทยสังกัดช่อง 7 และเป็นเจ้าของรางวัล มิสแกรนด์ไรส์ซิงสตาร์ จากเวทีการประกวด มิสแกรนด์ไทยแลนด์ 2016
รวิสรา สวยสมเรียม หรือ พลอยทราย เป็นคนจังหวัดหนองคาย เกิดเมื่อวันที่ 24 กันยายน พ.ศ. 2540 ศึกษาระดับปริญญาตรีที่ มหาวิทยาลัยเทคโนโลยีพระจอมเกล้าธนบุรี คณะครุศาสตร์อุตสาหกรรมและเทคโนโลยี ภาควิชาเทคโนโลยี เริ่มเข้าวงการบันเทิงโดยได้รับตำแหน่งรองชนะเลิศอันดับ 1 มิสแกรนด์หนองคาย 2016 ต่อมาได้รับการแต่งตั้งให้เป็นมิสแกรนด์อุทัยธานี 2016 และได้รับรางวัลมิสแกรนด์ไรส์ซิงสตาร์ จากเวทีการประกวดมิสแกรนด์ไทยแลนด์ 2016 พร้อมกับ อแมนด้า ออบดัม ต่อมาเซ็นต์สัญญาเป็นนักแสดงสังกัด ช่อง 7 จนมีผลงานละครต่อเนื่อง
การวิ่งเทรล
การวิ่งเทรล () เป็นกีฬา/กิจกรรม ซึ่งประกอบด้วยการวิ่งและการเดินเขาเหนือเส้นทาง ในสหราชอาณาจักรและไอร์แลนด์จะเรียกว่าการวิ่งภูเขาหรือการวิ่งเฟลแม้ว่าทั้งสองประเภทจะแตกต่างกัน มันแตกต่างจากการวิ่งถนนและการวิ่งลู่ที่โดยทั่วไปจะเกิดขึ้นในเส้นทางเดินเขา ซึ่งมักอยู่ในภูมิประเทศที่เป็นภูเขา ที่มีขนาดใหญ่ขึ้นและขึ้นลงได้ ซึ่งเป็นการยากที่จะแยกแยะเส้นทางที่วิ่งออกจากการวิ่งครอสคันทรีได้อย่างชัดเจน อย่างไรก็ตาม โดยทั่วไปแล้ว ครอสคันทรีภายใต้การดูแลโดยไอเอเอเอฟระบุว่าเป็นการวิ่งโดยปกติในระยะทางที่สั้นกว่า
จำนวนการแข่งขันกีฬาเทรลที่จัดขึ้นได้เติบโตขึ้นในช่วงสองสามปีที่ผ่านมาทั่วโลก ตอนนี้เฉพาะในทวีปอเมริกาเหนือนับร้อยรายการ นักวิ่งมักอ้างอิงความเครียดที่ส่งผลกระทบน้อยกว่าเมื่อเทียบกับการวิ่งบนถนน รวมถึงภูมิทัศน์และสภาพแวดล้อมที่ไม่ใช่เมือง เป็นเหตุผลหลักในการเลือกใช้เส้นทาง การย้ายไปสู่ธรรมชาตินี้สะท้อนให้เห็นถึงการเพิ่มขึ้นของผู้เข้าแข่งขันในการแข่งขันไตรกีฬา และการแข่งขันกีฬาผจญภัยที่ไม่ใช่แบบดั้งเดิม/ออฟโรด ในช่วงห้าปีที่ผ่านมา
มัสยิดใหญ่แห่งมักกะฮ์
มหามัสยิดแห่งมักกะฮ์ รู้จักกันในชื่อ มัสยิด อัล-ฮะรอม (ٱلْـمَـسْـجِـد الْـحَـرَام‎, "มัสยิดต้องห้าม" หรือ "มัสยิดอันศักดิ์สิทธิ์") หรือ มหามัสยิดประจำมักกะฮ์ เป็นมัสยิดที่ใหญ่ที่สุดในโลก และเป็นกิบลัตของศาสนาอิสลาม (قِـبْـلَـة‎, ทิศของการสักการะ) มีกะอ์บะฮ์ในแคว้นฮิญาซ เมืองมักกะฮ์ (مَـكَّـة‎, มักกะฮ์) ประเทศซาอุดีอาระเบีย มุสลิมจะหันหน้าหากะอ์บะฮ์ในช่วงการละหมาด (صَـلَاة‎, การสักการะของศาสนาอิสลาม) หนึ่งในห้าหลักการอิสลามที่มุสลิมต้องไปทำฮัจญ์อย่างน้อยหนึ่งครั้งในชีวิต (حَـجّ‎, 'การจาริกแสวงบุญ') รวมถึงการตอวาฟ (طَـوَاف‎, การเดินรอบ) รอบกะอ์บะฮ์ มหามัสยิดนี้มีหินดำ, ซัมซัม, มะกอมอิบรอฮิม และซอฟา-มัรฺวะฮ์ มัสยิดนี้เปิดตลอดเวลาโดยไม่คำนึงถึงวันที่และเวลา. เคยอยู่ภายใต้รัฐเคาะลีฟะฮ์, สุลต่าน และกษัตริย์ ตอนนี้ถูกปกครองโดยผู้ปกครองสองมัสยิดอันศักดิ์สิทธิ์ ข้างหน้ามีหอนาฬิกาทีมีชื่อว่า อับราจ อัล บัยตฺ ที่มีขนาดใหญ่เป็นอันดับ 4 ของโลก และมีการขยายมัสยิดอยู่หลายรอบ
ในอัลกุรอ่าน [2:127] อธิบายว่าอิบรอฮีม (إِبْـرَاهِـيْـم‎, Abraham) กับอิสมาอีล (إِسْـمَـاعِـيْـل‎, Ishmael) ได้สร้างกะอ์บะฮ์ในบริเวณที่พระผู้เป็นเจ้าตรัสและชี้ไปที่บริเวณที่อยู่ใกล้กับบ่อน้ำซัมซัม ประมาณ 2130 ก่อนคริสตกาล หลังจากที่อิบรอฮีมสร้างกะอ์บะฮ์แล้ว มะลาอีกะฮ์ได้นำหินดำ รายงานจากความเชื่อว่าหินนี้ได้ตกลงมาจากสวรรค์ ลงไปยังบริเวณใกล้ๆ เทือกเขาอบู กุบัยด์ และศาสดามุฮัมหมัดได้กล่าวว่า หินดำ "ลงมาจากสวรรค์โดยที่มันเป็นสีขาว แต่เนื่องจากบาปของลูกหลานอาดัมทำให้มันเป็นสีดำ" หินดำจึงถูกเชื่อว่าเป็นสิ่งเดียวที่ยังคงเหลือจากการก่อสร้างครั้งแรก
จนกระทั่งมุฮัมหมัดยึดครองมักกะฮ์ในค.ศ.630 เขาและอะลีทำลายรูปปั้นทั้งหมดตามที่กุรอ่านอธิบายไว้ เป็นจุดสิ้นสุดของพหุเทวนิยมและเริ่มการปกครองแบบเอกเทวนิยม.
การปรับปรุงครั้งแรกเริ่มในปีค.ศ.692 โดยอับดุลมาลิก อิบนุ มัรฺวาน  หลังจากศตวรรษที่ 8 เสามัสยิดถูกเปลี่ยนเป็นกระเบี้องโดยอัลวะลีดที่ 1
ในปี 1570 สุลต่านเซลิมที่ 2 และมิมาร ซินาน ปรับปรุงมัสยิด โดยสิ่งก่อสร้างนี้ยังคงมีอยู่ในปัจจุบัน
การขยายครั้งใหญ่เกิดขึ้นระหว่าง 1955 และ 1973 โดยเพิ่มหออะซานสี่หอ เปลี่ยนเพดาน และพื้นให้สวยขึ้น ในระหว่างการปรับปรุงมีหลายอย่างที่สร้างในสมัยออตโตมันถูกทำลาย
ในปี 2007 มีการขยายมัสยิดที่จะเสร็จในปี 2020 โดยสมเด็จพระราชาธิบดีอับดุลลอห์ บิน อับดัลอะซิซ อาล สะอูดเพื่อเพิ่มความจุกว่าสองล้านคน อย่างไรก็ตามพระองค์สวรรคตในปี 2015 หลังจากนั้นสมเด็จพระราชาธิบดีซัลมาน บิน อับดุลอะซีซ อาล ซะอูดได้ดำเนินโครงการต่อ โดยในปี 2016 โดยมีค่าใช้จ่ายกว่าหนึ่งแสนล้านดอลลาร์
มีการโต้เถียงกันว่าการขยายมัสยิดอัลฮะรอมอาจจะทำลายสถานที่สำคัญในยุคต้นของศาสนาอิสลาม บางอันมีอายุกว่า 1000 ปี ถูกทำลายเพื่อการขยาย ตัวอย่างเช่น:
ไซมอน แรตเทิล
เซอร์ ไซมอน เดนิส แรตเทิล () เป็นวาทยกรชาวอังกฤษซึ่งมีชื่อเสียงถึงขีดสุดระหว่างทศวรรษที่ 1980 ถึง 1990 เขาเป็นผู้อำนวยการของวงซิมโฟนีออร์เคสตราเมืองเบอร์มิงแฮมระหว่างปีค.ศ. 1980–98 และเป็นวาทยกรเอกของวงเบอร์ลินฟิลฮาร์โมนิกระหว่างค.ศ. 2002 ถึง 2018
แรตเทิลเกิดที่เมืองลิเวอร์พูล และมีความสามารถด้านเปียโนและไวโอลินตั้งแต่เด็ก เขาจบการศึกษาจากคีตราชวิทยาลัย (ปัจจุบันเป็นส่วนหนึ่งของมหาวิทยาลัยลอนดอน) ในกรุงลอนดอนในปี 1974 เมื่อจบการศึกษา เขาได้เข้าเป็นวาทยากรผู้ช่วยของวงบอร์นมัทซิมโฟนีออร์เคสตรา ต่อมาในปี 1977 เขาได้เป็นวาทยากรผู้ช่วยของวงรอยัลลิเวอร์พูลฟิลฮาร์โมนิก และในปี 1980 เขาก็ได้เป็นวาทยากรเอกประจำวงซิมโฟนีออร์เคสตราเมืองเบอร์มิงแฮม (CBSO)
ฟุตบอลชิงแชมป์เอเชียใต้
ฟุตบอลชิงแชมป์เอเชียใต้ หรือ เอสเอเอฟเอฟ แชมเปียนชิป, หรือตามชื่อผู้สนับสนุน เอสเอเอฟเอฟ ซูซูกิ คัพ , เป็นการแข่งขันฟุตบอลชายทีมชาติในกลุ่มประเทศในทวีปเอเชียทางตอนใต้ อยู่ภายใต้การดูแลของ สหพันธ์ฟุตบอลเอเชียใต้ แข่งขันครั้งแรกในปี ค.ศ. 1993 (โดยใช้ชื่อ "เอสเอเอฟเอฟ โกลด์คัพ") มีทีมแข่งขันทั้งสิ้น 8 ทีม
ใช้การแข่งขันโดยตารางคะแนน
เลิกมีการชิงอันดับที่ 3 ตั้งแต่ปี ค.ศ. 2005
ณ ปี 2015
ปฏิบัติการโททอลไลซ์
ปฏิบัติการโททอลไลซ์ (ยังเรียกอีกอย่างหนึ่งว่า ปฏิบัติการโททาไลซ์ในแหล่งข่าวอังกฤษ) เป็นการรุกที่เปิดฉากโดยทหารฝ่ายสัมพันธมิตรในกองทัพแคนาดาที่หนึ่งในช่วงขั้นตอนสุดท้ายของปฏิบัติการโอเวอร์ลอร์ด ตั้งแต่วันที่ 8 ถึง 9 สิงหาคม ค.ศ. 1944 ความมุ่งหมายเพื่อทะลวงแนวป้องกันเยอรมันทางตอนใต้ของก็องบนปีกตะวันออกของตำแหน่งฝ่ายสัมพันธมิตรในนอร์ม็องดีและใช้ประโยชน์จากความสำเร็จเพื่อมุ่งไปทางใต้ เพื่อเข้ายึดเนินเขาทางตอนเหนือของเมืองฟาเลส์ เป้าหมายคือการทำลายแนวรบเยอรมันและป้องกันไม่ให้ล่าถอยของกองกำลังเยอรมันที่ต่อสู้รบกองทัพฝ่ายสัมพันธมิตรที่แผ่ขยายทางด้านตะวันตก การรบครั้งนี้ได้ถือว่าเป็นปฏิบัติการเปิดตัวของกองทัพแคนาดาที่ 1 ซึ่งได้เคลื่อนทัพ เมื่อ 23 กรกฎาคม
ในชั่วโมงแรกของ 8 สิงหาคม ค.ศ. 1944 กองทัพน้อยแคนาดาที่ 2 ได้เปิดฉากการโจมตีที่ใช้ทหารราบยานยนต์ พวกเขาได้ทะลวงผ่านแนวรบเยอรมันและเข้ายึดตำแหน่งสำคัญที่ลึกในการป้องกันของเยอรมัน ด้วยจุดมุ่งหมายของสองกองพลยานเกราะที่มาสดใหม่ๆที่จะโจมตีได้อย่างต่อเนื่อง แต่ด้วยความลังเลบางอย่างโดยทั้งสองกองพลนั้นขาดประสบการณ์และยานเกราะเยอรมันได้โจมตีตอบโต้กลับทำให้การรุกรานนั้นชะลอลง การรุกคืบได้เพียง 9 ไมล์ (14 กิโลเมตร) ฝ่ายสัมพันธมิตรได้หยุดลงเพียง 7 ไมล์ (11 กิโลเมตร) ทางตอนเหนือของฟาเลส์และถูกบังคับให้เตรียมการโจมตีใหม่
วิลลี ไฟร์
วิลลี "วิลเฮลม์" ไฟร์ (25 กันยาน ค.ศ. 1918 – 29 เมษายน ค.ศ. 2002) เป็นชตันดาร์เทินยุงเคอร์ในหน่วยวัฟเฟิน-เอ็สเอ็สในช่วงสงครามโลกครั้งที่สอง เขาได้รับการปูนบำเหน็จด้วยกางเขนเหล็กกางเขนอัศวิน ซึ่งปูนบำเหน็จครั้งนี้เป็นการยอมรับในความกล้าหาญในสมรภูมิรบหรือความเป็นผู้นำทางทหารที่ประสบความสำเร็จโดยนาซีเยอรมนีในช่วงสงครามโลกครั้งที่สอง เขาได้รับการยกย่องว่าเป็น "เสือรถถัง"(Tiger Ace) สำหรับการทำลายรถถังฝ่ายข้าศึกไป 80 กว่าคันในช่วงสงคราม
ภายหลังสงคราม เขาได้ทำหน้าที่ในบุนเดซเวร์และเขียนหนังสือเกี่ยวกับการสงครามยานเกราะ
เจ้าหญิงอายาห์ บินต์ ไฟซาห์
เจ้าหญิงอายาห์ บินต์ ไฟซาห์ () ประสูติเมื่อวันที่ 1 กุมภาพันธ์ 2533 ณ อัมมาน จอร์แดน เป็นพระธิดาพระองค์ใหญ่ใน เจ้าชายไฟซาห์ บิน ฮุสเซน และ เจ้าหญิงอเลีย ทาบับ เป็นพระราชนัดดาใน สมเด็จพระราชาธิบดีฮุสเซนแห่งจอร์แดน และพระราชภาติยะใน สมเด็จพระราชาธิบดีอับดุลลอฮ์ที่ 2 แห่งจอร์แดน ทรงเสกสมรสกับ โมฮัมหมัด ทาลัล ฮาลาวานิ เมื่อวันที่ 22 พฤษภาคม 2557 โดยมีแขกในงานอาทิ สมเด็จพระราชาธิบดีอับดุลลอฮ์ที่ 2 แห่งจอร์แดน สมเด็จพระราชินีรานยาแห่งจอร์แดน เจ้าชายฮุซัยน์ มกุฎราชกุมารแห่งจอร์แดน เจ้าชายไฟซาห์ บิน ฮุสเซน และ สมเด็จพระราชินีโซเฟียแห่งสเปน รวมทั้งพระบรมวงศานุวงศ์พระองค์อื่นๆ และเมื่อวันที่ 2 พฤษภาคม 2560 ทรงมีพระประสูติกาลพระธิดาคนแรกคือ ไรห์ยา ฮาลาวานิ
เจ้าชายโอมาร์ บิน ไฟซาห์
เจ้าชายโอมาร์ บิน ไฟซาห์ () ประสูติเมื่อวันที่ 22 ตุลาคม 2524 ณ อัมมาน จอร์แดน เป็นพระโอรสพระองค์ที่ 2 และพระองค์แรกใน เจ้าชายไฟซาห์ บิน ฮุสเซน และ เจ้าหญิงอเลีย ทาบับ เป็นพระราชนัดดาใน สมเด็จพระราชาธิบดีฮุสเซนแห่งจอร์แดน และพระราชภาติยะใน สมเด็จพระราชาธิบดีอับดุลลอฮ์ที่ 2 แห่งจอร์แดน ทรงอยู่ในลำดับที่ 4 ในการสืบราชบัลลังก์จอร์แดน
เจ้าหญิงซารา บินต์ ไฟซาห์
เจ้าหญิงซารา บินต์ ไฟซาห์ () ประสูติเมื่อวันที่ 27 มีนาคม 2540 ณ อัมมาน จอร์แดน เป็นพระธิดาพระองค์ที่ 3 และพระองค์ที่ 2 ใน เจ้าชายไฟซาห์ บิน ฮุสเซน และ เจ้าหญิงอเลีย ทาบับ เป็นพระราชนัดดาใน สมเด็จพระราชาธิบดีฮุสเซนแห่งจอร์แดน และพระราชภาติยะใน สมเด็จพระราชาธิบดีอับดุลลอฮ์ที่ 2 แห่งจอร์แดน ทรงมีพระขนิษฐาฝาแฝดคือ เจ้าหญิงอาอิชะฮ์ บินต์ ไฟซาห์ ปัจจุบันทรงศึกษาใน โรงเรียนอัมมาน บัคคาลัวเลส เช่นเดียวกับพระขินษฐา
ยูโรเปียนคัพ ฤดูกาล 1973-74
ยูโรเปียนคัพ ฤดูกาล 1973-74 () ทัวร์นาเมนต์การแข่งขันฟุตบอลระดับสโมสรของยุโรปซึ่งนับเป็นการคว้าแชมป์ยูโรเปียนคัพสมัยแรกจากทั้งหมด 5 สมัยของ บาเยิร์นมิวนิก
ยุซ
ยุซ (جُزْءْ‎, plural أَجْزَاءْ "ajzāʼ", หมายถึง"ตอน") เป็นหนึ่งในสามสิบตอนในการแบ่งอัลกุรอ่าน
การแบ่งยุซไม่มีความสัมพันธ์กับความหมายของอัลกุรอ่านและทุกคนสามารถเริ่มที่ไหนก็ได้ ในชั่งยุคกลางการซื้อกุรอ่านทั้งเล่มนั้นอาจจะแพงเกินไปสำหรับคนมุสลิมส่วนใหญ่เลยต้องจัดทำการตั้งกุรอ่านที่มัสยิดเพื่อให้ผู้คนอ่านได้โดยมีการแบ่งเป็น 30 ตอน (ยุซ)  บางครั้งอาจจะใช้ในการกุรอ่านให้หมดภายในเวลา 1 เดือน – โดยเฉพาะอย่างยิ่งในช่วงเดือนรอมฎอน ภายในหนึ่งยุซแบ่งเป็นสองอะฮ์ซาบ (กลุ่ม) ในแต่ละกลุ่มแบ่งเป็นสี่ส่วน จึงทำให้ 1 ยุซแบ่งเป็น 8 ส่วน""
เจ้าหญิงอาอิชะฮ์ บินต์ ไฟซาห์
เจ้าหญิงอาอิชะฮ์ บินต์ ไฟซาห์ () ประสูติเมื่อวันที่ 27 มีนาคม 2540 ณ อัมมาน จอร์แดน เป็นพระธิดาพระองค์ที่ 4 และพระองค์เล็ก ใน เจ้าชายไฟซาห์ บิน ฮุสเซน และ เจ้าหญิงอเลีย ทาบับ เป็นพระราชนัดดาใน สมเด็จพระราชาธิบดีฮุสเซนแห่งจอร์แดน และพระราชภาติยะใน สมเด็จพระราชาธิบดีอับดุลลอฮ์ที่ 2 แห่งจอร์แดน ทรงมีพระภคินีฝาแฝดคือ เจ้าหญิงซารา บินต์ ไฟซาห์ ปัจจุบันทรงศึกษาใน โรงเรียนอัมมาน บัคคาลัวเลส เช่นเดียวกับพระภคินี
เจ้าหญิงเรียม อัล-อาลี
เจ้าหญิงเรียม อัล-อาลี () ประสูติเมื่อปี พ.ศ. 2512 ณ ไคโร ประเทศอียิปต์ เป็นธิดาของ ลัคดรา บราฮิมิ อดีตรัฐมนตรีกระทรวงการต่างประเทศของ ไนจีเรีย และเป็นรองอดีตองค์การสหประชาชาติ โดยพระองค์ทรงถูกเลี้ยงมาใน สหราชอาณาจักร และ ไนจีเรีย แต่ทรงได้รับการศึกษาใน ฝรั่งเศส และ สหรัฐ ดังนี้
ด้านอาชีพ ก่อนหน้านี้ในอาชีพขอพระองค์ทรงทำงานที่สำนักงานสหประชาชาติของ BBC World Service , United Press International , Dubai TV, Bloomberg International, Radio Monte Carlo Moyen Orient และ CNN ลอนดอน ทั้งยังทรงเป็นผู้บริหารของคณะกรรมาธิการภาพยนตร์ - จอร์แดนตั้งแต่ 2549 ทรงเป็นผู้ก่อตั้ง Jordan Media Institute (JMI) ซึ่งเป็นองค์กรที่ไม่หวังผลกำไรซึ่งมีจุดประสงค์เพื่อสร้างศูนย์ความเป็นเลิศด้านภาษาอาหรับสำหรับการศึกษาด้านวารสารศาสตร์ด้วยหลักสูตรปริญญาโท
เมื่อวันที่ 23 เมษายน 2547 เจ้าชายอาลี บิน ฮุสเซน ทรงเข้าพิธีเสกสมรสกับ นางสาวเรียม บราฮิมิ บุตรสาวของอดีตรัฐมนตรีกระทรวงการต่างประเทศของไนจีเรีย นางสาวเรียมได้รับพระราชทานพระอิสริยยศเป็น เจ้าหญิงเรียม อัล-อาลีแห่งจอร์แดน พระชายา พร้อมฐานันดร รอยัลไฮเนส มีพระบุตรดังนี้
พระองค์ทรงได้รับการถวายรางวัลมากมาย ดังนี้
ตำนานสมเด็จพระนเรศวรมหาราช เดอะซีรีส์ ภาคศึกบ้านสระเกศ
ตำนานสมเด็จพระนเรศวรมหาราช เดอะซีรีส์ ภาคศึกบ้านสระเกศ หรือ ตำนานสมเด็จพระนเรศวรมหาราช The Series ภาคศึกบ้านสระเกศ เป็นละครโทรทัศน์อิงประวัติศาสตร์ ภาคที่สามของละครเรื่อง ตำนานสมเด็จพระนเรศวรมหาราช เดอะซีรีส์ กำกับการแสดงโดย หม่อมราชวงศ์เฉลิมชาตรี ยุคล เป็นการสร้างละครที่อิงเอาเนื้อเรื่องบางส่วนจากภาพยนตร์เรื่อง "ตำนานสมเด็จพระนเรศวรมหาราช ภาค ๓ ยุทธนาวี" ที่หม่อมเจ้าชาตรีเฉลิม ยุคลได้สร้างไว้มาสร้างใหม่อีกครั้ง โดยใช้กระบวนการถ่ายทำและเทคนิคแบบภาพยนตร์ ด้วยความมุ่งหมายจะให้เนื้อเรื่องสมบูรณ์กว่าในแบบฉบับภาพยนตร์ ละครเรื่องนี้เป็นภาคต่อของ ตำนานสมเด็จพระนเรศวรมหาราช เดอะซีรีส์ ภาคประกาศอิสรภาพ
ในปีพุทธศักราช 2127 การประกาศเอกราชที่เมืองแครง ทำให้พระเจ้านันทบุเรงแห่งพม่าเกิดความประหวั่นพรั่นพรึงว่า อยุธยาในฐานะประเทศราชในขณะนั้นทำการเยี่ยงนี้อาจเป็นชนวนให้ประเทศราชอื่นๆ ตั้งตัวกระด้างกระเดื่องตาม แต่ด้วยติดศึกอังวะ จึงส่งเพียงพระยาพะสิมและพระเจ้าเชียงใหม่เข้าประชิดกรุงศรีอยุธยา
ครั้งนั้นพม่ายกเข้ามาเป็นศึกกระหนาบถึง 2 ทาง ทัพพระยาพะสิมยกเข้ามาทาง ด่านพระเจดีย์สามองค์ เลยล่วงเข้ามาถึงแดนสุพรรณบุรี ส่วนพระเจ้าเชียงใหม่-นรธาเมงสอ มาจากทางเหนือ นำทัพบุกลงมาตั้งค่ายถึงบ้านสระเกศ แขวงเมืองอ่างทอง พระนเรศวรและกองทัพของพระองค์ได้วางแผนในการแยกสายเข้าตีทัพของพม่านั้นโดย แข่งกับเวลา หากช้าไปอยุธยาอาจแตกพ่ายก็เป็นได้ นอกจากนี้ยังมีศึกรักระหว่างรบของคนสี่คน คือ พระราชมนู เลอขิ่น เสือหาญฟ้า และรัตนาวดี รวมถึงสถานะของพระสุพรรณกัลยาที่อาจต้องเป็นบาทบริจาริกาของพระเจ้านันทบุเรง ผู้ราชบุตรแห่งพระเจ้าบุเรงนอง อดีตสวามีอีกด้วย
กองทัพพระยาพสิมยกเข้ามาถึงเมืองกาญจนบุรี (ถึงก่อนทัพเจ้าเมืองเชียงใหม่) สมเด็จพระนเรศวรทรงให้พระยาจักรียกทัพเรือไปยิงปืนใหญ่ดักข้าศึกแถว ๆ เมืองสุพรรณบุรี ทัพพม่าถูกปืนใหญ่แตกพ่ายหนีไป ต่อมาสมเด็จพระนเรศวรกับพระเอกาทศรถยกทัพไปถึงตำบลป่าโมก ก็พบกับกองทัพพม่าซึ่งลงมาเที่ยวรังแกราษฎรทางเมืองวิเศษชัยชาญ จึงได้เข้าโจมตีจนทัพพม่าล่าถอยไป พระเจ้าเชียงใหม่จึงจัดกองทัพยกลงมาอีก สมเด็จพระนเรศวรจึงดำรัสสั่งให้พระราชมนูคุมกองทัพขึ้นไปลาดตระเวนดูก่อน กองทัพพระราชมนูไปปะทะกับพม่าที่บ้านบางแก้ว สมเด็จพระนเรศวรเสด็จขึ้นไปถึงบ้านแห จึงมีดำรัสให้ข้าหลวงขึ้นไปสั่งพระราชมนูให้ทำเป็นล่าทัพกลับถอยลงมา แล้วพระองค์กับพระอนุชาก็รุกไล่ตีทัพพม่าแตกพ่ายทั้งทัพหน้าและทัพหลวงจนถึงค่ายที่ตั้งทัพของพระเจ้าเชียงใหม่ที่บ้านสระเกษ ทัพของพระเจ้าเชียงใหม่จึงแตกกระจัดกระจายไป
เมื่อได้ค่ายที่บ้านสระเกศแล้วสมเด็จพระนเรศวรทรงติดตามพระเจ้าเชียงใหม่ขึ้นไปถึงนครสวรรค์ ทรงทราบข่าวว่าพระเจ้าเชียงใหม่นี้หนีไปอาศัยอยู่กับพระมหาอุปราชาที่เมืองกำแพงเพชรแล้ว หากติดตามไปอาจเสียทีพระมหาอุปราชาได้ จึงได้วางกำลังส่วนหนึ่งเป็นหน่วยลาดตระเวนเอาไว้ที่เมืองนครสวรรค์ แล้วยกทัพเสด็จกลับพระนครในการถ่ายทำฉากสำคัญ คือฉากการรบระหว่างสมเด็จพระนเรศวร กับกองทัพของพระยาพสิม และนรธาเมงสอ ในฉากนี้มีนักแสดงทั้งฝ่ายรบ และนักแสดงประกอบเข้าฉากมากมาย ในการถ่ายทำในฤดูกาลนี้มีนักแสดงท่านหนึ่งที่ไม่สามารถมาแสดงได้ คือ พิชวุฒิ เปี่ยมธรรมโรจน์ ผู้รับบทเป็น สมเด็จพระเอกาทศรถ (พระองค์ขาว) เพราะเขาสอบอัยการสำเร็จ หม่อมราชวงศ์เฉลิมชาตรี ยุคล ผู้กำกับได้กล่าวว่าจะหานักแสดงใหม่มารับบทแทน แต่ยังไม่เปิดเผยว่าเป็นใคร
แฌลซัน มาร์ติงช์
แฌลซัน ดานี บาตัลยา มาร์ติงช์ (; เกิดวันที่ 11 พฤษภาคม ค.ศ. 1995) เป็นนักฟุตบอลอาชีพชาวโปรตุเกส ปัจจุบันเล่นให้กับสโมสรอัตเลติโกมาดริดในสเปนและทีมชาติโปรตุเกสในตำแหน่งปีก
มาร์ติงช์เริ่มต้นอาชีพนักฟุตบอลที่สปอร์ติงลิสบอน โดยปรากฏตัวในการแข่งขัน 125 นัด และได้รับถ้วยรางวัล 2 ถ้วยในช่วงเวลา 3 ปีกับสโมสร ต่อมาใน ค.ศ. 2018 เขาได้เซ็นสัญญาเล่นให้กับอัตเลติโกมาดริด
ในฐานะนักฟุตบอลทีมชาติโปรตุเกสตั้งแต่ ค.ศ. 2016 มาร์ติงช์ได้เป็นตัวแทนประเทศในการแข่งขันฟีฟ่าคอนเฟเดอเรชันส์คัพ 2017 และฟุตบอลโลก 2018
ไอลย์ ออฟ ด็อกส์ เกาะเซ็ตซีโร่หมา
ไอลย์ ออฟ ด็อกส์ เกาะเซ็ตซีโร่หมา () เป็นภาพยนตร์แอนิเมชันเทคนิคสต็อปโมชั่น ออกฉาย พ.ศ. 2561 เป็นผลงานการเขียนบท อำนวยการสร้าง และกำกับของเวส แอนเดอร์สัน มีฉากหลังเป็นประเทศญี่ปุ่นแบบดิสโทเปียในอนาคตอันใกล้ เล่าเรื่องราวของเด็กชายคนหนึ่งที่ต้องเดินทางไปตามหาสุนัขของเขาในเกาะขยะ หลังจากที่สุนัขทั้งหมดถูกขับไล่ออกจากเมืองมนุษย์หลังจากมีไข้หวัดสุนัขระบาด ร่วมให้เสียงโดย Bryan Cranston, Edward Norton, Bill Murray, Jeff Goldblum, Bob Balaban, Greta Gerwig, Frances McDormand, Courtney B. Vance, Fisher Stevens, Harvey Keitel, Liev Schreiber, Scarlett Johansson, Tilda Swinton, F. Murray Abraham, Frank Wood, Kunichi Nomura, และ Yoko Ono
ภาพยนตร์เรื่องนี้เป็นการร่วมทุนสร้างของบริษัทจากประเทศเยอรมันและสหรัฐอเมริกา คือ Indian Paintbrush, American Empirical Pictures (บริษัทของแอนเดอร์สันเอง) และ Studio Babelsberg เป็นภาพยนตร์เปิดเทศกาลของ Berlin International Film Festival ครั้งที่ 68 ซึ่งแอนเดอร์สันได้รับรางวัล Silver Bear สาขาผู้กำกับยอดเยี่ยม ออกฉายในสหรัฐอเมริกาแบบจำกัดโรงเมื่อ 23 มีนาคม ค.ศ. 2018 จัดจำหน่ายโย Fox Searchlight Pictures และออกฉายทั่วประเทศเมื่อ 13 เมษายน ทำรายได้ทั่วโลกรวม 64 ล้านดอลลาร์สหรัฐ ได้รับคำชื่นชมในด้านงานสร้างแอนิเมชัน เนื้อเรื่อง และความตลกหน้าตาย ได้รับการดัดแปลงเป็นหนังสือการ์ตูนโดย Minetaro Mochizuki ตีพิมพ์ใน ค.ศ. 2018